Dvoje stradalo u poplavama, evakuisano više od 500 ljudi - SandzakHaber.Net , Sandžačke Internet Novine !\nNaslovna Vijesti Dvoje stradalo u poplavama, evakuisano više od 500 ljudi\nDvoje stradalo u poplavama, evakuisano više od 500 ljudi\nOd Redakcija - 15. Maja 2014. 0 152 Podeli na Fejsbuku\ntweet Poplave arhiva\nBEOGRAD – Zbog poplava izazvanih obilnim kišama vanredna situacija je u više od 20 opština i gradova Srbije, jedna osoba se utopila u Umčarima u Beogradu, u Topoli jedan vatrogasac nestao je u bujici tokom akcije spasavanja na reci Jasenici, u Dunavu, kod Kovilja, pronađeno je telo muškarca i više od 500 ljudi je evakuisano.\nNajteža je situacija na zapadu Srbije, blokirani su brojni putevi, a u prekidu je i saobraćaj na prugama Beograd-Bar i Beograd-Niš.\nU ugroženim područjima, uključujući i Beograd, obustavljena je nastava u osnovnim i srednjim školama.\nVanredna situacija proglašena je u Valjevu, Šapcu, Loznici, Čačku i Zaječaru, Užicu , Požegi, Kosjeriću, Trsteniku, Rekovcu, Osečini, Koceljevi, Lajkovcu, Ubu, Ljigu, Gornjem Milanovcu, Malom Zvorniku, Požegi, Vladimircim, Obrenovcu, na teritoriji Lučana i Mionice…\nNajkritičnija situacija je, kako se navodi u saopštenju MUP-a, na teritoriji Kolubarskog, Mačvanskog i Moravičkog okruga gde je došlo do velikog porasta vodostaja i izlivanja reka Kolubare (Valjevo), Jadra (Osečina i Loznica), Tamnave (Koceljeva), Despotovice (Gornji Milanovac), Čemernice (Čačak) i Baričke (Obrenovac).\nNačelnik Sektora za vanredne situacije Predrag Marić rekao je Tanjugu da je evakuisano stanovništvo smešteno u škole, kasarne i kod rođaka, kao i da se situacija menja iz sata u sat.\n“Najdramatičnija situacija je u Valjevu, Osečini, Koceljevi, Preljinama, Loznici, Ljuboviji, Obrenovcu, Lazarevcu. To će eskalirati, s obzirom na to da će padavine nastaviti i dalje. Tek se posle 12 sati za nijansu očekuje slabiji intenzitet , ali će padati do sutra po podne”, rekao je Marić.\nVatrogasca spasioca D. L. (42) iz Topole odnela je jutros bujica u akciji spasavanja na reci Jasenici. Marić rekao je Tanjugu da se za spasiocem još traga.\n“Spasavao je čoveka koji je spas od bujice potražio na drvetu. Naši su spasli tog čoveka, a spasilac se otrgao od konopca. Potraga je u toku”, rekao je Marić.\nTokom noći u Umčarima u Beogradu se utopila jedna osoba, zato što nije slušala nadležne organe koji su je savetovali da treba da se evakuiše iz kuće.\nU Dunavu, u blizini Kovilja, nadomak Novog Sada pronađeno je telo muškarca U.V. (61), rekao je načelnik Uprave za vanredne situacije Novog Sada Boško Pilipović navodeći da ta smrt verovatno nije povezana s aktuelnim poplavama.\nDunav se nije izlio iz svog korita, šta više vodostaj je dosta nizak i na području Južnobačkog okruga nema bujica koje bi mogle odneti telo u Dunav, rekao je Pilipović.\n“Na utvrđivanju uzroka smrti U.V rade istražni organi”, rekao je Pilipović.\nOko 200 kuća je poplavljeno u Preljini kod Čačka, usled izlivanja reke Čemernice, a u toku je evakuacija stanovništva, saopštio je Biro za saradnju s medijima MUP Srbije.\nEvakuisane osobe su iz više od 100 domaćinstava u Ljuboviji, a u Čačku (Preljina i Konjevici) iz oko 160 domaćinstava.\nU Moravičkom okrugu oko 8.000 potrošača bez struje.\nNa spasavanju, evakuaciji i zbrinjavanju ugroženih trenutno su, prema navodima MUP-a, angažovani svi timovi za spasavanje i rad na vodi Sektora za vanredne situacije, 498 pripadnika vatrogasno-spasilačkih jedinica 100 pripadnika\nŽandarmerije i pripadnici policijskih uprava na ugroženim područjima, 100 vozila, 43 pumpe i 23 čamca, precizira se u saopštenju.\nTakođe je angažovano 180 pripadnika Vojska Srbije, sa dva čamca i tri pumpe (na teritoriji Šapca, Valjeva, Gornjeg Milanovca, Čačka, Koceljeve i Osečine).\n13.16 – Štab za vanredne sitauacije Grada Jagodine danas je proglasio vanrednu situaciju u ovom gradu, gde škole neće raditi posle podne, a stanovnicima poplavljenih sela uz reku Lugomir prema Rekovcu i u drugim delovima deli se pomoć u hrani.\n13.11 – U Gradu Šapcu nema većih problema zbog obilnih kiša, ali su prigradska naselja i sela ugrožena zbog izlivanja manjih vodotokova, istakao je danas gradonačelnik Šapca Miloš Milošević, komandant Gradskog štaba za vanredne situacije, nakon zasedanja. Prema njegovim rečima, problema ima u reonu od Slepčevića do Prnjavora. Ugroženo je 12 domaćinstava u starom Lipolistu, koja su u međuvremenu evakuisana na bezbednija mesta, a za 10 domaćinstava u Petkovici obezbeđena je hrana i voda, a ako bude potrebno i oni će biti evekuisani.\n12.49 – Izvršni odbor Kompanije “Tigar” AD iz Pirota na današnjoj vanrednoj sednici doneo je odluku da se hitno uputi 1.200 pari čizama kao vid pomoći građanima u delovima Srbije koji su najteže pogođeni poplavama.\n12.45 – Potpredsednica Vlade i ministarka saobraćaja Zorana Mihajlović izjavila danas da je situacija ozbiljna i teška u šta se i sama uverila na terenu, istakavši da je najveći problem u Kolubari. “Imamo dovoljno uglja na deponiji, i to nije problem, ali je problem što elektrane moraju da rade, da imaju kontinuirani dotok uglja, te u tom smislu najveći problem jeste u Kolubari”, istakla je ona u izjavi Tanjugu. Kostolac je, prema njenim rečima, stabilan, kao i hidroelektrane, pre svega Đerdap I i Đerdap II, što je ocenila kao jako važno.\n12.43 – Na putu između Vodne i Krepoljina oko 11 časova je obustavljen saobraćaj zbog izlivanja reke Mlave u dužini oko 500 metara, saopštili su Putevi Srbije. To javno preduzeća poziva učesnike u saobraćaju da poštuju privremenu saobraćajnu signalizaciju i ograničenje brzine, kao i da vožnju prilagode uslovima na putu.\n12.43 – Načelnik odeljenja za vanredne situacije Moravičkog okruga, Dragiša Broćić potvrdio je Tanjugu u procesu evakuacije ugrozenog stanovništva angažovani helikopteri. “Jedna letilica je stigla i ona se koristi za izviđanje terena, a uskoro očekujemo još jedan helikopter sa pripadnicima specijalnih jedinica policije koji će započeti evakuaciju ugrožene dece u Preljini i Brđanima”, naveo je on.\n12.35 -Direktor Elektrodistribucije Jagodine Vlado Čubrilo izjavio je danas Tanjugu da je zbog kiše i visoke vode, preventivno isključeno iz napona šest naselja na području Jagodine.\n12.27 – Štab za vanredne situacije doneo je odluku o proglašenju vanredne situacije na području opštine Smederevska Palanka, jer je u toku prepodneva voda u lokalnim vodotokovima narasla do kritičnih kota.\n12. 24 – Na području Moravičkog okruga trenutno je bez električne energije oko 8.000 potrošača, rekao je direktor čačanske Elektrodistribucije Milovan Glišić. Glišić je izjavio Tanjugu da je od 75 trafostanica koje su isključene na zahtev potrošača iz Konjevića, Preljine, Baluge i Miokovaca sa sistema napajanja, na 17 došlo do havarija.\n12. 23 – Centar za dijalizu u Lazarevcu jutros od osam sati snadbeva se strujom na agregat, a direktor Ivko Marić kaže da se dijaliza za sada obavlja nesmetano i da nafte imaju so sutra u podne. “Imamo agregat koji je u dobrom stanju i imamo nafte, kupili smo još jedno bure od 200 litara imaćemo nafte do sutra u podne”, rekao je Tanjugu Marić.\n12.15 – U Vojvodini su unutrašnje vode pod kontrolom a spoljne nisu toliko visoke tako da u ovom trenutku, zbog obilnih kišnih padavina, nisu ugroženi građani i imovina u pokrajini, izjavio je danas potpredsednik pokrajinske vlade i komandant Pokrajinskog štaba za vanredne situacije Goran Ješić.\n12.12 – Na Ibarskoj magistrali oko 11 časova je obustavljen saobraćaj kod Tamnavske petlje zbog izlivanja reke Kolubare, saopštio je MUP Srbije.\n12.11- Zbog obilnih padavina reka Kolubara je u blizini Velikih Crljena dostigala je najviši nivo za poslednjih četrdesetak godina poplavivši brojna domaćinstva iz kojih je u toku evakuacija stanovništva. Najteža situacija je na početku ulaza u Velike Crljene gde su pripadnici beogradske policijske brigade i sektora za vanredne situacije pomogli četvoročlanoj porodici da napusti kuću u čijem dvorištu je bilo više od jednog metra nivoa vode. Vlasnik kuće Radovan Lesković, koji je bosonog u šorcu izašao ispred dvorišta, rekao je Tanjugu da se ovakav nalet vode ne pamti od 1976. godine.\n12.10 – Dom zdravlja u Požegi poplavljen je jer je reka Skrapež probila bedem neposredno u blizini ustanove, pa je hitna medicinska pomoć privremeno izmeštena u salu osnovne škole Emilija Ostojić, saopšteno je iz ove zdravstvene ustanove.\nU školi će biti organizovan 24-časovni rad zdravstvene ustanove.\n12.06 – Na području Kragujevca je u protekla dva dana palo 40,6 litara kiše po metru kvadratnom, a Lepenica, koja prolazi dužinom celog grada, nadošla je za tri do četiri metara, rečeno je Tanjugu u Meterološkoj stanici i Situacionom centru u tom gradu. Radoslav Vučićević, iz kragujevačke Meteorološke stanice, rekao da je za dva dana palo kiše, koliko za mesec dana u ranijim kišnim periodima.\n11.53 – Situacija na teritoriji grada Kruševca je stabilna, iako je u prethodna 24 časa palo 18,7 litara kiše po metru kvadratnom, dok se Zapadna Morava intenzivno prati jer se očekuje nadolaženje vode iz pravca Čačka.\nKako je Tanjugu rekao načelnik Ribočuvarske službe Milan Milošević, ova reka je već počela da izlazi iz korita, dok se Rasina u gornjem toku kod Brusa izlila po oranicama.\n11.41 – Institut za javno zdravlje Srbije “Dr Milan Jovanović Batut” saopštio je danas da se zbog poplavnog talasa preduzimaju sve neophodne higijensko-epidemiološke mere i da je pooštren nadzor nad crevnim zaraznim bolestima.\n11.22 – U opštini Svilajnac danas je proglašena vanredna situacija, škole neće raditi danas i sutra a opština je formirala Centar za prihvat i evakuaciju ugroženih ukoliko to bude potrebno, rekao je Tanjugu predsednik opštine Predrag Milanović. U selima Kušiljevi, Sedlare i Radošin i Crkvenac pod vodom je više desetina kuća, dodao je Milanović.\n11.20 – Spasioci Gorske službe spasavanja (G S S) Srbije aktivirani su usled vanredne situacije nastale zbog obilnih padavina, saopštila je danas ta služba. Na poziv Sektora za vanredne situacije, aktivirani su i spasilački timovi Gorske službe spasavanja Srbije za pružanje pomoći i spasavanje života ljudi u poplavama nastalim usled obilnih padavina.\n11.15 – Na regionalnom putu Jočanička Banja – Aleksandrovac, prekinut je saobraćaj kod Jošanicke Banje, saopštio je danas MUP Srbije. Saobraćaj je obustavljen zbog odrona zemlje na kolovoz, navedeno je u saopštenju.\n11.12 – Zbog poplava u trafostanicama grad Lazarevac je trenutno bez napajanja, saopšteno je iz EPS-a. Vanredne mere uvedene su u svim delovima „Elektroprivrede Srbije” zbog velikih kiša, nevremena i poplava, koje sve više ugrožavaju bezbednost građana i rad elektroenergetskih objekata.\n11.07 – Posebno teško je u opštini LJig, gde su svi potrošači ostali bez struje i vode, poplavljene su i kuće, pa su pojedini žitelji spas morali da potraže na krovovima.\n“Stanje je katastrofalno. Trafo stanica je isključena jer je poplavljena, a poplava je oštetila cevi za vodosnabdevanje”, rekao je Tanjugu predsednik opštine LJig Miodrag Starčević. On je kazao da Dom zdravlja ne radi jer je pod vodom, ne rade ni škole ni vrtići, potopljeno je oko 800 hektara oranica, a u pet mesnih zajednica uništeni su putevi, pa do tih sela ne može da se dođe.\nImamo problema da odvezemo pet korisnika dijalize u Valjevo jer ne znamo da li je put prohodan, rekao je Starčević.\n11.06 – Prema rečima prvog čoveka opštine Lučani, Mladomira Sretenovića, reka Bjelica je tokom noći naglo narasla, poplavila saobraćajnice u gradu i selima, a put u Đeraću je neprohodan. Voda je dospela i u krug fabrike Milan Blagojević, a poplava je veća nego pre 15 dana, kao i štete. Zabrinuti smo jer kiša i dalje pada, i nismo optimisti da će vodostaj uskoro opasti“, objasnio je on za Tanjug.\n11.05 – Direktor javnog vodoprivrednog preduzeća “Beograd vode” Miloš Milovanović izjavio je danas da je zbog obilnih kiša najteža situacija u slivu Kolubare, a da od Save i Dunava još uvek ne preti opasnost.\nMilovanović je rekao Tanjugu da kanalska mreža i svi sistemi u branjenim delovima Beogradu još uvek izdržavaju i mogu da prime ogromne količine vode.\n10.43 – Načelnik Okružnog Štaba za vanredne sitauacije i načelnik Pomoravskog upravnog okruga Goran Milosavljević, izjavio je danas Tanjugu da je situacija zbog kiše, veoma teška na celom području Pomoravskog okruga.\n“U Rekovcu je proglašena vanredna situacija, tamo deca ne idu u školu, alarmantno je u opštini Svilajnac kod Kušiljeva, u Jagodini izlila se Belica kod Trnave, ugrožene su kuće u Strižilu, Lovcima, Bagrdanu”, rezicirao je Milosavljević.\n10.34 – Gradski štab za vanredne situacije doneo je odluku da se od jutros proglasi vanredna situacija u Užicu zbog poplava I evakuišu ugrožena domaćinstva na gradskoj plaži,naselju Turica i u prigradskim naseljima Zlakusa I Krvavci,izjavio je Tanjugu zamenik načelnika Gradskog štaba Vidoje Drndarević.\nDrndarević ističe da će situacija u naselju Turica biti još teža ,jer su iz Srbija voda naložili, iz preventivnih razloga, ispuštanje vode iz akumulacije Vrutci od 30 do 60 kubika u sekundi.\n10.29 – Štab za vanredne situacije opštine Trstenik proglasio je danas vanredno stanje na teritoriji opštine, iz napomenu da su ugrožena izvorišta, tako da je od jutros voda samo za tehničku upotrebu.\nPrema rečima šefa Štaba i predsednika opštine Miroslava Aleksića, oba izvorišta, Zvezdan i Prnjavor, poplavljeni su i voda je od jutros samo za tehničku upotrebu, s tim što se ne može predvideti do kada će takvo stanje sa vodom trajati.\n10.28 – Voda za piće za sada je bezbedna u svim gradovima koji su izloženi poplavnom talasu, izjavio je danas Tanjugu generalni direktor Srbijavoda Goran Puzović, koji obilazi poplavljeno Valjevo.\n10.26 – Saobraćaj na putu Velika Plana – Smederevska Palanka obustavljen je danas zbog izlivanja potoka, saopštili su Putevi Srbije. Usled nevremena i kiše obustavljen je saobraćaja i na putu Kula-Manastirica-Petrovac zbog izlivanja reke Vitovnice.\n10.18 – stab za vanredne sitauacije opštine Rekovac proglasio je jutros vanrednu sitauaciju na celoj teritoriji opštine i doneo odluku da ne bude nastave u školama zbog izlivanja rečica Dulenke i Županjevke i razornih bujica sa okolnih brda.\nVatrogasci i policija u selu Loćika jutros oko četiri sata evakusila jednu osobu.\n10.17 – U Preljini je zbog poplava počela evakuacija stanovništva, a situacija je kritična u svim mestima u blizni recnih korita, izjavila je Tanjugu Bojana Ikosinović iz Sektora za vanredne situacije Ministarstva odbrane.\n“Do sada smo u Preljini evakuisali oko 60 lica, a imamo ih preko hiljadu”, kazala je ona Tanjugu.\n10.16 – Zbog opasnosti i ugrožavanja bezbednosti jutros su isključene trafostanice 110/x kV “Lazarevac” i “Lešnica”, jer se nivo vode podigao do komandne ploče, saopšteno je iz EPS-a.\n10.15 – Načelnik Sektora za vanredne situacije Predlag Marić izjavio je danas da je zbog obilnih padavina situacija najdramatičnija u zapadnoj Srbiji i da je do sada ukupno evakuisano više od 500 ljudi. Marić je Tanjugu rekao da je evakuisdano stanovništvo smešteno u škole, kasarne i kod rođaka, kao i da se situacija menja iz sata u sat.\n“Najdramatičnija situacija je u Valjevu, Osečini, Koceljevi, Preljinama, Loznici, Ljubovija, Obrenovcu, Lazarevcu. To će eskalirati, s obziroma na to da će padavine nastaviti i dalje. Tek se posle 12 za nijansu očekuje slabiji intenzitet , ali će padati do sutra po podne”, rekao je Marić.\n10.07 – Potpredsednik vlade i ministar saobraćaja, infrastrukture i građevine Zorana Mihajlović rano jutros uputila se na teren, posle informacija da je saobraćaj na Ibarskoj magistrali otežan, a na pojedinim delovima u prekidu. Ministar i njeni saradnici zatekli su kod skretanja za Crljene poplavljen put i celo naselje, i jednu devojku, meštanku, koja je molila za pomoć, jer su i njena tri brata bila zarobljena u kući pod vodom. Mihajlović je obavestila službu za spasavanje iz sastava Republičkog štaba za vanredne situacije, koji su ubrzo stigli i čamcem krenuli u evakuaciju meštana tog naselja.\n09.56 – Petlja Bubanj Potok – prolaz ispod autoputa, odnosno isključenje na obilaznicu u blokadi je zbog poplave, a zbog izlivanja reke na državnom putu Koceljevo – Osečina kod mesta Šabačka Kamenica saobraćaj je u potpunom prekidu.\nKako je saopštio Auto moto savez Srbije (AMS S), izlivanje reke u mestu Jazovnik u opštini Koceljeva uslovila je potpuni prekid saobraćaja.\n09.55 – Na pruzi Kučevo – Majdanpek jutros je obustavljen železnički saobraćaj u blizini Kučeva zbog poplave, izjavio je Tanjugu direktor Medija centra Železnica Srbije Nenad Stanisavljević.\n09.52 – Oko 200 kuća je poplavljeno u Preljini kod Čačka, usled izlivanja reke Čemernice, a u toku je evakuacija stanovništva, saopštio je danas Biro za saradnju s medijima MUP Srbije.\n09.46 – Zbog kiše koja neprestano pada situacija je od jutros kritična i na području Kragujevca jer se izlila reka Uglješnica u prigradskom naselju Petrovac, izjavio je Tanjugu dežurni operater “Situacionog centra” Sveta Lazarević.\n“Putni pravci iz Kragujevca ka Jovanovcu i Dulenima su u prekidu”, rekao je Lazarević i dodao da je zbog izlivanja Uglješnice u Petrovcu, poplavljen jedan broj domaćinstava u ulici Internacionalnih brigada.\n09.40 – Štab za vanredne situacije u Valjevu doneo je odluku da se zbog izlivanja Kolubare evakuiše stanovništvo na levoj obali reke, pri čemu će prvi biti evakuisani građani koji žive na Ilidži, a zatim žitelji naselja Kolubara ispod železničke stanice, javljaju lokalni mediji. “U ta dva naselja upućeni su autobusi za prevoz ugroženih građana do kasarne ‘Živojin Mišić’, gde je obezbeđen smeštaj. Za njih će biti obezbeđena hrana i voda”, kaže načelnik Odeljenja za vanredne situacije Milan Mihajlović.\n09.34 – Štab za vanredne situacije u Valjevu doneo je odluku da se zbog izlivanja Kolubare evakuiše stanovništvo na levoj obali reke, pri čemu će prvi biti evakuisani građani koji žive na Ilidži, a zatim žitelji naselja Kolubara ispod železničke stanice, javljaju lokalni mediji. “U ta dva naselja upućeni su autobusi za prevoz ugroženih građana do kasarne “Živojin Mišić”, gde je obezbeđen smeštaj. Za njih će biti obezbeđena hrana i voda”, kaže načelnik Odeljenja za vanredne situacije Milan Mihajlović.\n09.25 – JP “Putevi Srbije” uveo je, na zahtev Ministarstva građevinarstva, saobraćaja i infrastrukture, dežurnu telefonsku liniju preko koje će građani moći da se informišu o stanju na putevima 24 sata dnevno.\n09.16 – U opštini Trstenik poplavljeno je selo Grabovac, 30 kuća je ugroženo, a tri porodice su evakuisane. Kako je Tanjugu rečeno u kabinetu predsednika opštine, voda u Trsteniku nije za piće već samo za tehničku upotrebu i zbog svega toga, na sednici Štaba za vanredne situacije jutros je u toj opštini proglašeno vanredno stanje.\n08.56 – Zbog obilnih padavina Kružni put, ulaz u Leštane blokiran je u oba pravca, saopštio je danas Biro za saradnju s medijima MUP-a.\nVatrogasno spasilačke ekipe rade na spasavanju ljudi iz autobusa i automobila, navedeno je u saopštenju.\n08.54 – Ministarka poljoprivrede i zaštite životne sredine Snežana Bogosavljević Bošković izjavila je danas da će država pomoći poljoprivrednim proizvođačima da prevaziđu štete nastale u poplavama, kao i da će jedan od prioriteta biti rešavanje problema zapuštenih kanala.\n“Država će tražiti najbolja i urgentna rešenja, za najugroženije ćemo gledati da kroz repromaterijal, seme i đubrivo pomognemo proizvođačima da prevaziđu štete koje su nastale u poplavama”, rekla je Bogosavljević Bošković za RTS.\n8.30 – Vodostaj Zapadne Morave je ponovo dostigao nivo kao u vreme poplava od pre dvadesetak dana, i reka je ponovo počela da plavi priobalje u Kraljevu. Načelnik Odeljenja za vanredne situacije u Kraljevu Radoica Kočović rekao je Tanjugu da se Morava izlila na nekoliko lokacija od Kraljeva do Vrnjačke Banje. Ibar je zasad u svom koritu i ne preti njegovo izlivanje, rekao je Kočović.\n“Zapadna Morava je dostigla nivo kao kod poslednjih poplava. Izlila se u Grdici i Adranima u Kraljevu i u Novom Selu kod Vrnjačke Banje, a preti da ugrozi još mesta. Domaćinstva u priobalju Morave za sada nisu ugrožena, ali se za danas najavljuju obilne padavine na području Kraljeva, i svi smo u pripravnosti”, rekao je Kočović.\n02.52 – Loznički kraj se suočava sa opasnošću od nabujalih reka, a najveća pretnja je Jadar koji je, kako je rečeno rano jutros, u donjem toku probio deo nasipa i izliva se u pravcu naseljenih mesta.\nKLJUČNE REČIpoplaveSrbija PODELI\ntweet Prethodni tekstSrpski Patrijarh – Bošnjaci su potomci Svetog Save – videoSledeći tekstBiH pod vodom: Preplavljen centar Zenice, zarobljeno osam porodica u Visokom Redakcija\tPOVEZANE OBJAVEVIŠE OD AUTORA


Vesti online / Vesti / Svet / SZO: Čovečanstvo mora biti spremno za "bolest iks"\nSZO: Čovečanstvo mora biti spremno za "bolest iks"\nSvetska zdravstvena organizacija upozorila je na bolest koja bi mogla da odnese na milione života, a u ovom momentu još nije poznata i zato je nazvana "bolest iks".\nPrethodnih godina, na listu su stavljene bolesti kao što je lasa groznica, koja trenutno hara Nigerijom, i ebola, od koje je umrlo više od 11.000 ljudi u zapadnoafričkim zemljama u periodu od 2013. do 2016. godine, podseća britanski "Telegraf".\nSada je na ovu listu dodata i deveta bolest, nazvana "bolest iks".\nIako ne preciziraju o kojoj je bolesti reč, stručnjaci smatraju da je neophodno da budemo pripremljeni na masovnu zarazu. Naučnike zabrinjava činjenica što u stvari ne znaju šta je u pitanju, ali su sigurni da će do epidemije doći i strahuju da će nova bolest preći sa životinja na čoveka.\nPodsećajući na sadašnja događanja u svetu, naučnici SZO ukazuju na opasnost od razvoja hemijskog oružja i ratovanja, ali i od veštački stvorenih smrtonosnih bolesti.\nSVET Lekari bez granica: Epidemija ebole još šest meseci\nSVET Alarmantno: Nestali uzorci smrtonosnog SARS-a\nSVET Širi se ebola u Kongu, SZO spremna za "najgori mogući scenario"\nSVET SZO: Ebola je globalna zdravstvena pretnja


Srebrenica: Nema šuge u igraonici | Zvornik Danas\nSREBRENICA – Direktor srebreničkog obdaništa „Poletarac“ Vesna Jovanović rekla je da nije tačna informacija o pojavi šuge kod djece u igraonici u Potočarima, koju su prošle sedmice objavili neki mediji.\nJovanovićeva je istakla da je informacija o pojavi šuge proizvoljna, neprovjerena, tendenciozna i netačna.\nOna je rekla da u toj igraonici, koja radi u okviru srebreničkog obdaništa i smještena je u prostorijama škole u Potočarima, boravi 16 mališana i da njen rad nije prekinut.\nJovanovićeva je pojasnila da je prošle sedmice vaspitačica u igraonici primijetila da se jedno dijete često češe po rukama i da ima promjene na koži, te je sugerisala majci da ga odvede ljekaru, što je ona učinila.\n„Majka je radi sigurnosti nakon srebreničkog Doma zdravlja dijete odvela na specijalistički pregled u Tuzlu, gdje je potvrđena konstatacija ljekara iz Doma zdravlja da nije riječ o kožnom oboljenju, već o ujedima insekata“, rekla je Jovanovićeva.\nOna je naglasila da se nakon proljetošnjih poplava u ovom mjestu pojavio ogroman broj komaraca i drugih insekata, da ih još ima iako je jesen i da predstavljaju problem stanovnicima Potočara.\nJovanovićeva je istakla da se higijeni u obdaništu i igraonicama u\nPotočarima i Skelanima svakodnevno posvećuje puna pažnja i da se svi predmeti koje djeca koriste brišu dezinfekcionim sredstvom asepsolom.\n„Iz Doma zdravlja su tokom vikenda obavili dodatnu preventivnu dezinfekciju i dezinsekciju igraonice i cijele školske zgrade u Potočarima, iako je utvrđeno da nije došlo do pojave zarazne kožne bolesti kod djece“, istakla je Jovanovićeva.\nTokom vikenda, nakon dezinfekcije i dezinsekcije, cijeli prostor je detaljno očišćen, a djeca danas redovno borave u igraonici, koja normalno funkcioniše.


Asanž: Sigurnosni sistemi Demokratske partije bušni kao sir - 03.08.2016, Sputnik Srbija\nAsanž: Sigurnosni sistemi Demokratske partije bušni kao sir\nHakovanje servera Demokratske partije SAD ne predstavlja nikakav problem jer su sigurnosni sistemi bušni kao švajcarski sir, izjavio je osnivač sajta Vikiliks... 03.08.2016, Sputnik Srbija\nvesti, svet, demokratska stranka sad, džulijan asanž\n18:33 03.08.2016 (Osveženo: 10:50 27.10.2021)\nHakovanje servera Demokratske partije SAD ne predstavlja nikakav problem jer su sigurnosni sistemi bušni kao švajcarski sir, izjavio je osnivač sajta Vikiliks Džulijan Asanž.\nHakovanje sistema te partije se, kako je rekao Asanž, već događalo nekoliko puta ranijih godina.\n„Serveri nacionalnog komiteta Demokratske stranke su bili meta hakerskih napada u više navrata. Naši izvori su rekli da je njihova zaštita bušna kao švajcarski sir. Američke obaveštajne službe su nekoliko meseci ranije govorili da su i Republikanska i Demokratska partija bili meta napada sa raznih strana“, rekao je on u ekskluzivnom intervjuu za televiziju RT.\nObama: Nema poboljšanja odnosa ukoliko Rusija stoji iza hakerskih napada\n2 Avgust 2016, 22:44\nOn je takođe objasnio zbog čega se proširio trač o tome da je Rusija umešana u hakovanje tih servera rekavši da je to rađeno sa platformi koje su na ruskom sistemskom jeziku.\n„To nam govori da je taj neko bio ili Rus, ili je hteo da namesti da izgleda kao da je Rus u to bio umešan“, ocenio je Asanž.\nMeđutim, kako je dodao, toga nema u dokumentima koje je „Vikiliks“ objavio.\nPodsećamo, predsednica Nacionalnog komiteta Demokratske partije Debi Vaserman Šulc podnela je ostavku zbog curenja elektronske prepiske koja je objavljena na Vikiliksu. Iz prepiske se vidi da je partijski aparat otvoreno podržavao na unutrašnjim izborima Hilari Klinton na štetu Bernija Sandersa.\nKlintonova je svojevremeno rekla da iza hakovanja servera stoji Moskva, te da to predstavlja nameru Rusije da pomogne kandidatu iz redova republikanaca Donaldu Trampu.\nPortparol Kremlja Dmitrij Peskov je te optužbe odbacio nazvavši ih apsurdnim.


Transparentnost Srbija zatražila je od Vlade Srbije dodatne podatke u vezi sa ugovorom o izgradnji deonice auto-puta Preljina - Požega.\nVlada Srbije prošle nedelje usvojila je Zaključak o usvajanju Komercijalnog ugovora o projektovanju i izvođenju radova na izgradnji "E-763, deonice autoputa Preljina-Požega".\nKako je tada saopšteno, zaključak se odnosi na ugovor između Vlade Srbije, javnog preduzeća "Putevi Srbije" i China Communications Construction Company Ltd, a "cilj potpisivanja Komercijalnog ugovora je definisanje načina finansiranja izgradnje ovog dela autoputa".\nTransparentnost Srbija je, u posebnim zahtevima za dostavljanje informacija od javnog značaja, od Vlade Srbijei Ministarstva građevinarstva, saobraćaja i infrastrukture zatražila ugovore, studiju o izvodljivosti, analizu ili drugi dokument iz kojeg se može videti u kojem postupku i na osnovu kojih propisa je odlučeno da se zaključi pomenuti ugovor.\nZatražili smo, takođe, informaciju na osnovu kojih podataka je Ministarstvo građevinarstva, saobraćaja i infrastrukture došlo do zaključka da je odabrani način finansiranja i izgradnje ove deonice auto-puta povoljniji za Republiku Srbiju od alterantivnih rešenja (npr. sprovođenje otvorenog postupka javne nabavke koja bi bila finansirana sredstvima tekućih budžetskih prihoda ili zaduživanjem, koncesija itd.).


Otkriveno - Šta je sve Ronaldo izgovorio kad je zamenjen? - Sportske.net\nOtkriveno - Šta je sve Ronaldo izgovorio kad je zamenjen?\nPortugalac je teško prihvatio izmenu na meču protiv Las Palmasa, a španski mediji otkrivaju nove detalje.\nDa li ćemo Portugalca ponovo videti u dresu Reala?''Opušteni'' Zidan objasnio zbog čega je zamenio RonaldaPočetak kraja za Zidana ili Kristijana?Real prosuo bodove na Kanarskim ostrvima!Šta sad smeta Bejlu?\nKristijano Ronaldo je u remiju sa Las Palmasom zamenjen 20 minuta pre kraja, kada je njegov tim poveo sa 2:1. Ipak, do kraja meča Arauho je uspeo da izjednači rezultat za konačnih 2:2 što je bio drugi uzastopni remi Reala u Primeri.\nŠpanske televizije nisu propustile da snimaju Ronalda prilikom izlaska i posle toga, a sa njegovih usana pročitane su čak i žestoke psovke ''Hijo de puta'' (Ku**in sine), potom ''su puta madre'', kao i portugalsku psovku ''Foda se'', koja je takođe veoma pogrdna.\nKada je izlazio sa terena Ronaldo je Zidanu rekao ''Razočarao si me'', na šta mu je trener odgovorio ''Smiri se Kris, potreban ti je odmor, igraćeš 90 minuta protiv Dortmunda''.\nKasnije, dok je sedeo na klupi, Ronaldo je vikao ''20 minuta, 20 minuta!'', aludirajući na to koliko je još vremena ostalo do kraja kada je napustio teren.\nPodsetimo, španski mediji već uveliko pišu da je odnos između Ronalda i Zidana narušen i da bi ovo mogao da bude problem u svlačionici, naročito ako Real u skorije vreme zabeleži još neki kiks.\nInače, ne treba zaboraviti ni da je Ronaldo vrlo verovatno nezadovoljan i činjenicom da je ove sezone postigao svega dva pogotka, po jedan u Primeri i Ligi šampiona, i da su mu Luis Suarez i Lionel Mesi već odmakli.


Vreme 1402 - : Americki hirurzi u MediGroup-u\nUSPEŠNA SARADNJA: Lekari Opšte bolnice Medigrup i tim doktora Ozborna (treći sleva)\nAmerički hirurzi u MediGroup-u\nDr Rajan Ozborn, međunarodno priznati ORL hirurg, sa svojim timom je u okviru Opšte bolnice MediGroup obavljao besplatne specijalističke preglede te stručno osoblje ove beogradske bolnice upoznao sa najsavremenijim metodama lečenja\nKao gostujući ekspert Opšte bolnice MediGroup, od 6. do 11. novembra, dr Rajan Ozborn, međunarodno priznati ORL hirurg, subspecijalista hirurgije glave i vrata, boravio je sa svojim timom u Beogradu. Ozborn institut je napredna ORL Klinika iz Los Anđelesa, a tim hirurga, predvođen dr Rajanom Ozbornom, čine obučeni subspecijalisti ORL i maksilofacijalne hirurgije.\nTokom posete Beogradu, hirurški tim Ozborn instituta besplatno je obavljao specijalističke ORL preglede i konsultacije u Opštoj bolnici MediGroup. Tim hirurga je obučen za primenu najnaprednijih i minimalno invazivnih tehnika u tretmanu oboljenja glave i vrata. Istom prilikom, stručno osoblje Opšte bolnice MediGroup imalo je mogućnost da se bliže upozna sa inovativnim tehnikama i najsavremenijim metodama lečenja ovih kompleksnih oboljenja.\nKao najveći privatni sistem za pružanje zdravstvene nege u Srbiji i regionalni lider u privatnom zdravstvu, MediGroup ulaže znatna sredstva u sve procese bitne za što kvalitetnije lečenje i ide u korak sa svetskim trendovima u pogledu najsavremenijih i najuspešnijih metoda iz različitih grana medicine, sve u cilju stvaranja najvećeg nivoa usluga i mogućnosti za sve svoje korisnike. Iskustvo, znanje i stručnost zaposlenih su od presudnog značaja za MediGroup, a poseta uvaženog onkološkog hirurga dr Ozborna to i dokazuje.\nOzborn institut za lečenje oboljenja glave i vrata (OHNI) je međunarodno priznat kao centar izvrsnosti za inovativne i napredne tretmane oboljenja uha, grla i nosa, onkologiju glave i vrata, oboljenja pljuvačnih žlezda, poremećaje sluha, poremećaje govora, kao i estetsku i funkcionalnu nazalnu i facijalnu hirurgiju.\nPartnerstvo između OHNI i MediGroupa će u Opštoj bolnici MediGroup omogućiti negu bez premca i pružiće pacijentima lakši pristup hirurgiji i zdravstvenoj nezi svetskog nivoa.\nO zdravstvenom sistemu MediGroup\nPrivatni zdravstveni sistem MediGroup nastao je 2013. godine objedinjavanjem najuglednijih i najstarijih privatnih zdravstvenih ustanova u zemlji. Sinergijom ustanova članica MediGroup platforme, ovaj tim čini više od 250 stalno zaposlenih doktora koji uz doktore konsultante i gostujuće doktore iz inostranstva predstavljaju tim od preko 700 doktora koji su na raspolaganju pacijentima. Sistem čini osam domova zdravlja sa Opštom bolnicom MediGroup i tri specijalne ustanove – Specijalna bolnica sa porodilištem "Jevremova", oftalmološka "Miloš klinika" koja je ujedno i Centar refraktivne hirurgije, jedini u regionu, i specijalna bolnica za dermatovenerologiju "Ioanna". MediGroup predstavlja jedini zaokružen zdravstveni sistem u regionu, ujedno i najveći po broju pacijenata, procedura i lokacija, od svih ustanova privatnog zdravstva u regionu.


FK PSŽ, FK Monako\nIgrači iz Kneževine su prvi tim u sezoni koji je odigrao nerešen meč sa braniocem titule šampiona Francuske.\nUprkos tome, PSŽ ostaje siguran na prvoj poziciji tabele sa 46 bodova, pet više od drugoplasiranog Marselja.\nSa druge strane, Monako se nalazi na osmom mestu sa 29 bodova, koliko imaju Lion i Anžer, na poziciji iznad i poziciji ispod.\nIznenađenje su u 20. kolu priredili fudbaleri Dižona pošto su minimalnim rezultatom savladali Lil na domaćem terenu, a jedini pogodak je u 47. minutu postigao Hulio Tavares.\nZa razliku od Lila, Nant se nije sapleo na gostovanju autsajderu i savladao je ekipu Sent Etjena sa 2:0.\nGolove za četvrtoplasiranu ekipu Lige 1 postigli su Mehdi Abid u 23. i Ludovik Bla u 48. minutu.


Poresko savjetovanje – Keynes\nU vremenu u kojem živimo a koje karakteriše pored otežanih uslova poslovanja i gotovo svakodnevno mijenjanje poreskih propisa, skoro da nikada nije bilo teže osigurati usklađenost poslovanja sa poreskim i korporativnim propisima. Šta više, jako je važno s jedne strane zadovoljiti potrebe tekućeg poreskog zakonodavstva, a sa druge strane pronaći način za obračun i plaćanje najoptimalnijeg iznosa poreza.\nKEYNES Računovodstvo vođenjem poslovnih knjiga – kroz pružanje knjigovodstvenih usluga sastavlja i generiše razne poreske obračune, poreske prijave, strogo vodeći računa o rokovima kako podnošenja poreskih prijava, tako i plaćanja poreza u tekućem poslovanju prvrednih subjekata.\nOpšte načelo poreskog zakonodavstva je da poreski obveznici imaju pravo organizovati svoje poslove na način kako bi smanjili svoje poreske obveze, naravno sve u okvirima zakona. Našim savjetima pružamo mogućnost klijentima da budu potpuno informisani o svim poreskim aspektima tekućeg poslovanja, kao i da dođu do najoptimalnijih poreskih rješenja u skladu sa zakonima.


Mislite na životnu sredinu, izbacite plastične kese - oradio.rs\nU Srbiji je donošenjem Zakona o ambalaži i reciklažnom otpadu predviđeno oporezivanje uvoza i proizvodnje plastičnih kesa. Uredba je počela da se primenjuje 2012. godine i njome je predviđeno da oni koji proizvode i uvoze plastične kese plaćaju taksu za to. Takođe je donet Pravilnik o posebnim zahtevima za plastične kese sa aditivima za razgradnju i biorazgradnju. Na osnovu ovog pravilnika, Fond za zaštitu životne sredine davao je i podsticaj za sredstva proizvođačima biorazgradivih kesa i njihovim uvoznicima. Dakle, država ne zabranjuje upotrebu običnih kesa, već samo podstiče proizvodnju i korišćenje biorazgradivih kesa.\nIpak, procenjuje se da prosečan građanin Srbije upotrebi oko 1.000 plastičnih kesa tokom jedne godine.\nNe koristi plastične kese je akcija koju u okviru kampanje Ne prljaj, nemaš izgovor sprovodi SBB fondacija. Ova kampanja započeta je prošle godine, a njen cilj je, kako kaže Jovana Lukić, predsednica SBB fondacije, da nam ukaže na to da prvo moramo da promenimo sebe i svoje navike, da sagledamo u kakvoj prljavštini živimo i da prestanemo da bacamo đubre gde stignemo.\n"Hteli smo da pokažemo koliko su plastične kese problematične i koliko je vremena potrebno da se one razgrade. Kroz poklanjanje smo ljudima hteli da skrenemo pažnju na to da ne bi trebalo da koriste kese za jednokratnu upotrebu. Podelili smo više od 40.000 kesa od polipropilena koje smo specijalno pravili za ovu aktivnost. Više ih nema, ali ćemo ih uvoziti i sledeće godine. I dalje šaljemo istu poruku: Ne prljaj, nemaš izgovor i promeni se da bi ti bilo lepše."\nSBB fondacija sprovodi ovu kampanju uz pomoć različitih kompanija i agencija, ali i velikog broja javnih ličnosti koje su prihvatile da ličnom porukom opomenu ljude i ukažu im na ono što se oko njih dešava.\nJovana Lukić iz SBB fondacije smatra da je jedini pravi put ka smanjenju upotrebe plastičnih kesa edukacija, a sa njom se slaže i Kristina Cvejanov iz Spske asocijacije reciklera ambalažnog otpada. Ona dodaje da je jedini način da se uspostavi kontrola nad ovim zagađenjem da se zagovara prevencija, odnosno smanjenje korišćenja kesa, a onda i uvođenje represivnih mehanizama koje država može da propiše.\n"Plastične kese, kao i druga vrsta plastike, štetne su prvenstveno zbog toga što je period njihovog raspadanja jako dugačak. Plastične kese ili boce koje odložimo u prirodu, bilo da se one nađu na deponiji ili u životnoj sredini, stotinama godina ostaju na tom mestu i zagađuju okruženje. Ono što je trenutno trend u čitavom svetu je zagovaranje zabrana i restrikcija kod plasiranja na tržište plastike koja ima kratak rok upotrebe, odnosno, ambalaže koju koristimo jednokratno. Ono što je otežavajuća okolnost kad su u pitanju kese tregerice, pogotovo ove najmanje kese koje su u Srbiji jako rasprostranjene je taj da ne postoje tehnološki procesi, ili su oni izuzetno neisplativi, da se ovaj materijal reciklira, za razliku od PET boca čija je reciklaža dostupna, isplativa i imamo je i u Srbiji. Tako da sakupljanjem PET ambalaže možemo ne samo da smanjimo zagađenje, nego i da faktički napravimo jednu ekonomsku aktivnost", kaže Kristina Cvejanov.\nVećina zemalja Evropske unije uvela je porez na plastične kese, koji pada na teret prodavca. Na taj način, u Irskoj, na primer, upotreba plastičnih kesa smanjena je za 95 odsto. Plastične kese su zabranjene ili su uvedene takse na njih u Italiji, Belgiji, Švedskoj, Nemačkoj, Holandiji, Španiji, Velikoj Britaniji, Kini, Australiji, Ruandi, Somaliji, Tanzaniji, Keniji, Ugandi, kao i u nekim delovima SAD.\nEmisiju "U kakvoj zemlji želim" da živim posvećenu ograničavanju upotrebe plastičnih kesa možete preslušati na podkastu O radija.


Sportski savez grada Zaječara donirao 20 lopti mlađim kategorijama FK Timok 1919\nSportski savez grada Zaječara donirao je 20 lopti Fudbalskom klubu “Timok 1919” za mlađe kategorije zaječarskog prvoligaša. Donacije je nagrada za učešće mladih klupskih trenera u Otvorenoj zabavnoj školi fudbala (Open Fun Football Schools) u Prokuplju, koje je na usavršavanje u radu sa mališanima minule godine uputio Sportski savez grada Zaječara.\n“Svaka pomoć je dobrodošla, a naročito za naš podmladak i školu fudbala, gde imamo više od 100 dece u mlađim kategorijama kluba”, istakao je za “Glas sporta” predsednik FK “Timok 1919” Branimir Đorđević.\nDonaciju koordinatoru za mlađe kategorije prvoligaša sa Kraljevice Miroslavu Trujkiću, predao je generalni sekretar Sportskog saveza grada Zaječara Igor Božinović.\n“Radićemo i dalje na usavršavanju mladih trenera iz Zaječara, a sve kako bi deca iz grada na Timoku imala šansu da sportska znanja usvajaju od što kvalifikovanijih stručnjaka”, poručio je Božinović i dodao da je pored Timoka, svog predstavnika na seminaru imao i Fudbalski klub “Kablovi”, koji će takođe dobiti kontigent lopti.\nTreneri su u Prokuplju po programu imali praktični rad sa decom na terenima Fudbalskog kluba Topličanin, a u teoretskom delu pohađali su organizovanu onlajn nastavu, gde su svoja iskustva razmenjivali sa trenerima iz desetak zemalja Evrope.\ndonacija fk timok 1919 fudbalske lopte sportski savez grada zaječara


Miss Europe 2020 Ljubica Rajković Zablistala Na Srbija Fashion Week-U – mojKontakt portal – Radio Televizija Kontakt\nPrelijepa Ljubica Rajković, aktuelna miss Europe 2020, bila je specijalan gost na Srbija Fashion Week u Novom Sadu, a za njen savršen izgled pobrinula se Nataša Brasanac vlasnica Elite makeup škole šminkanja, koja je i oficijalni šminker za Miss Europe i Balkana.\nLjubica se posebno zahvalila predsjednici Serbia Fashion Week gospođi Svetlani Horvat, za koju kaže da je zaista oličenje i putokaz kako treba da izgleda jedna uspješna poslovna žena.\nVeče je počelo nastupom muzičkog kvarteta i otvaranjem izložbe na kojoj su domaći dizajneri prikazali po nekoliko modela. Neki od njih predstavili su se kreacijama koje su uradili za aprilsko izdanje nacionalne nedjelje mode koje je trebalo da bude održano u aprilu, ali je zbog pandemije koronavirusa otkazano, drugi su predstavili i modele iz kolekcija koje tek nastaju, a koje će biti prikazane na oktobarskom Serbia Fashion Weeku.\nOni su tražili odgovor na pitanje na koji način se srpska modna industrija prilagodila novonastaloj situaciji i kako bi trebalo nastaviti raditi u novoj modnoj normalnosti koja nas očekuje kada se pandemija završi. Govornici su imali različite stavove, ali su bili složni u ocijeni da kreativnost nije ugrožena, kao i da kvalitet i rad uvijek moraju da daju rezultate, piše nova.rs.\nUkoliko to okolnosti nastale zbog pandemije dozvole, 15. izdanje nacionalne nedjelje mode održaće se u oktobru, nakon čega će u novembru uslijediti Serbia Fashion Week – China edition.


U Nevesinju sutra četvrti sajam "Žene na selu Republike Srpske" | Trebinje Live\nU Nevesinju sutra četvrti sajam "Žene na selu Republike Srpske"\nČetvrti sajam "Žene na selu Republike Srpske" biće održan sutra u Nevesinju u okviru obilježavanja 15. oktobra, Međunarodnog dana žena na selu.\nMeđu ciljevima skupa su unapređenje položaja žena na selu i podizanje svijesti o njihovom značaju i ulozi, kao i ukupnom ruralnom razvoju, saopšteno je iz DŽender centra za jednakost i ravnopravnost polova Vlade Republike Srpske.\nOrganizatori sajma su Udruženje žena "Hercegovka" iz Nevesinja, Mreža "Progres" - mreža za poboljšanje položaja žena na selu Republike Srpske uz podršku DŽender centra - Centra za jednakost i ravnopravnost polova Vlade Republike Srpske i UN Vomen.\nDŽender centar za jednakost i ravnopravnost polova Vlade Republike Srpske kontinuirano provodi kampanju "Ravnoprvno za žene na selu!".\nKampanja doprinosi provođenju Akcionog plana za unapređenje položaja žena na selu u Republici Srpskoj do 2015. godine, koji predstavlja veliki korak za Republiku Srpsku i kao takav predstavlja privremenu posebnu mjeru za seoske žene, u okviru Strateškog plana ruralnog razvoja.\nCiljevi Akcionog plana su unapređenje ekonomskog položaja žena na selu, poboljšanje uslova života za žene na selu, poboljšanje pristupa javnim uslugama za žene na selu, osnaživanje društvenog položaja žena na selu, povećanje svijesti stanovništva o ulozi, značaju i doprinosu žena na selu.\nO 15. oktobru - Međunarodnom danu žena na selu - Žene na selu mnogo rade, a malo imaju, i njihov položaj je veoma težak.\n"U Republici Srpskoj obilježavamo 15. oktobar, Međunarodni dan žena na selu, kako bismo svi bili svjesni važne, ali još nepriznate uloge žena koje žive na selu", navodi se u saopštenju.\nDatum 15. oktobar je ustanovljen kao Međunarodni dan žena na selu na nivou UN. Ovaj dan se obilježava organizovanjem raznih aktivnosti i događaja koji ukazuju na težak položaj žena na selu.


Zbog organizovanog kriminala protjeran iz Bosne i Hercegovine - LTK - INFO | Info blog-portal\nHome / BiH / crna hronika / vijesti / Zbog organizovanog kriminala protjeran iz Bosne i Hercegovine\nZbog organizovanog kriminala protjeran iz Bosne i Hercegovine\nsvibnja 28, 2020 BiH, crna hronika, vijesti\nSlužba za poslove sa strancima je danas izrekla mjeru protjerivanja sa zabranom ulaska i boravka na teritoriji Bosne i Hercegovine državljanu Crne Gore jer predstavlja prijetnju po nacionalnu bezbjednost Bosne i Hercegovine.\n"Naime, predmetno lice se dovodi u vezu sa organizovanim kriminalom i od strane nadležne agencije je proglašeno prijetnjom po nacionalnu bezbjednost Bosne i Hercegovine", saopćeno je iz Službe za poslove sa strancima.\nOperativnim radom na terenu Služba je locirala pedmetno lice i nakon provedenog postupka, mu je izrekla mjeru protjerivanja sa zabranom ulaska i boravka na teritoriji Bosne i Hercegovine u trajanju od pet godina.\nDržavljanin Crne Gore je stavljen pod nadzor u imigracioni centar Službe za poslove sa strancima, te se provode dalje mjere i radnje na njegovom udaljenju iz BiH.\nZbog organizovanog kriminala protjeran iz Bosne i Hercegovine Reviewed by Amar on svibnja 28, 2020 Rating: 5


Tadić o Crnoj Gori: Dogovor populista Đukanovića i Vučića, lažni patriotizam uoči izbora | Info centrala\nNaslovna Istaknuto Tadić o Crnoj Gori: Dogovor populista Đukanovića i Vučića, lažni patriotizam uoči...\nPredsednik Socijaldemokratske stranke (SDS) Boris Tadić ocenio je danas da iza aktuelnih dešavanja u Crnoj Gori, izazvanih usvajanjem Zakona o slobodi veroispovesti, stoji „dogovor“ predsednika Srbije i Crne Gore, Aleksandra Vučića i Mila Đukanovića.\nTadić je za televiziju N1 ocenio da je u Crnoj Gori na delu „višegodišnji pokušaj izgradnje novog crnogorskog identiteta“ od čega su, po njegovim rečima, koristi imali i srpski nacionalisti i crnogorski „novonacionalisti“.\n„To je opasan, sociopatski proces koji je vlast u Crnoj Gori nametala ali je imala i svoje kolaboracioniste u Tomislavu Nikoliću i Aleksandru Vučiću koji su se hvalili da su od 2012. godine podigli odnose sa Crnom Gorom na nikad viši nivo, a evo gde su danas ti odnosi“, kazao je bivši predsednik Srbije.\nDodao je da postoje dogovori svih populista u regionu koji „uspostavljanjem agresije podržavaju jedni druge uoči izbora“.\n„Svako od populista u regionu, od Vučića, Đukanovića do Kolinde Grabar Kitarović, međusobnim često dogovorenim napadima, podizao je svoj rejting i rezultat na izborima. Zato građani ne smeju nasedati na lažni patriotizam populista iz Srbije, Crne Gore i Hrvatske iako će taj prostor uvek biti leglo za populiste“, naveo je Tadić.\nPrethodni tekstPreminuo jedan od omiljenih jagodinskih sveštenika\nSledeći tekstUDRUŽENJA: U RIJALITI PROGRAMU „ZADRUGA“ PSI ŽIVOTNO UGROŽENI


Iz korporacije Kia Motors javljaju da je njihova proizvodnja vozila, uprkos povećanju njihove prodaje vozila, sada ekološki prihvatljivija nego ikada ranije. Globalna prodaja se u prošloj godini povećala za 1,4% na ukupno 2.746.643 vozila, ali su istovremeno inženjeri u najstarijem južno korejskom proizvođaču automobila mnogo truda ulagali i u održivi razvoj i smanjenje ekološkog otiska u svojim fabrikama u Južnoj Koreji, gde proizvedu skoro polovinu svih Kia (46%).\nU tri najveće fabrike – Hwasung, Sohari i Gwangju – zahvaljujući fokusiranosti na glavne oblasti – reciklaža, inicijative zaposlenih, veće investicije, smanjenje količine otpada i tehnologije grejanja – postigli smanjenje emisija ugljen dioksida, potrošnje vode i otpada. Ukupno su ove tri mega fabrike u 2013. godini proizvele 1,31 milion vozila i 1,26 miliona motora.\nU 2013. godini su u Kijinim korejskim fabrikama povećali proizvodnju za 12.947 vozila, ali istovremeno i smanjili emisije CO2 za 4,7% na proizvedeno vozilo (29,4 kg/vozilo), što je značilo smanjene emisija za 30.507 tona na ukupno 788.000 tona. Komparativno gledano smanjenje emisija CO2 u 2013. godini je istovetno količini, koju za smanjenje gasova koji izazivaju efekat staklene bašte daje 30,44 miliona stabala borova.\nUkupna potrošnja energije je smanjena za 3,7% (618 teradžula) na 15.930 teradžula, što znači smanjenje od 596 megadžula po svakom proizvedenom vozilu. To su postigli s najmanjom mogućom upotrebom opreme i mašina koji nisu neophodni za delovanje u tim fabrikama. Kia je takođe objavila svoju nameru da za sve svoje fabrike širomsveta dobije sertifikat ISO 50001, koji je međunarodni standard u oblasti planiranja očuvanja energije, a koji je uspostavljen 2011. godine. Fabrika Gwangju je ovaj sertifikat stekla 2012. godine, a fabrike Sohari i Hwasung – kao i ostale fabrike po svetu – uskoro slede taj nivo, što će se osetiti na još manjoj potrošnji energije.\nSmanjenje potrošnje vode je Kijin prioritet, jer je Južna Koreja sa samo desetinom globalne godišnje prosečne količine padavina po glavi stanovnika zemlja u kojoj bi moglo da dođe do nestašice vode. U 2013. godini potrošnja vode u fabrikama Hwasung, Sohari i Gwangju se u odnosu na godinu ranije smanjila za 305.000 m3 na ukupno 6,17 miliona kubnih metara. To je 6% manje po jedinici i čak 30% manje nego 2003. godine. To su postigli neprestanim investicijama i poboljšanjima, između ostalog inicijativom o poboljšanju protoka vode za hlađenje u tornju i povećanjem ponovne upotrebe vode iz kondenzovane pare, koja nastaje tokom proizvodnje. Zaposlene u tim fabrikama takođe motivišu da i kod kuće štede vodu.\nSmanjenje otpada 27% u zadnjih deset godina i veća prerada otpada\nU 2013. godini su zabeležili 3,6% manje otpada, što je čak 8.399 tona manje nego u 2012. godini. Kod svakog vozila, koje su proizveli u Južnoj Koreji, količinu otpada su smanjili za 8 kg, što je 4,6% manje nego godinu ranije. U zadnjoj dekadi količina otpada smanjila se za čak 27% po vozilu.\nOd 221.937 tona otpada, koji su preradili u 2013. godini, reciklirali su čak 93,3% (uključujući i 10.381 tonu čelika, što je 494 tone i 5% više recikliranog čelika nego godinu ranije). To je posledica fokusiranosti na što veće iskorišćenje prerađenih otpadnih materijala. Neprestana zalaganja u smanjivanju količine otpada u svim fabrikama pokazuju se kao vrlo uspešna. Otpad, koji ne može da se preradi ili ponovo upotrebi, zatrpava se ili spaljuje na deponiji, tako da takav otpad predstavlja samo 1% čitavog fabričkog otpada. Fabrika Sohari u kojoj godišnje proizvedu 340.000 vozila, od 2008. godine može da se pohvali sa 0% otpada koji ide u zemlju.\nKia Motors se obavezala da će i dalje razvijati efikasne mere i poboljšanja kojima bi u svojim proizvodnim procesima mogla da smanji svoj uticaj na okolinu. Kijina zalaganja, koja između ostalog uključuju masovnu proizvodnju vozila s alternativnim pogonima i upotreba prerađenih i okolini prihvatljivijih materijala u svojim vozilima, prepoznao je Interbrand, vodeća svetska konsalting kompanija, koji je Kiu na svom spisku najzelenijih globalnih brendova (Best Global Green Brands 2013) postavio na 37. mesto.


De Borgrov: Libija će teško očuvati jedinstvo\nDirektor za transnacionalne bezbednosne projekte u Centru za strateške i medjunarodne studije, Arn de Borgrov, u razgovoru za naš program razmatra dalji razvoj situacije u Libiji, i pitanje ko će se naći na čelu države posle Moamera Gadafija.\nDe Borgrov: “Na to pitanje je teško odgovoriti - da li će na čelu zemlje biti sadašnji Nacionalni prelazni savet, neka još do sada nepoznata politička ličnost ili ličnosti, u svetlu činjenice da u Libiji imate na desetine podeljenih plemena, političkih i vojnih frakcija kao i de fakto podelu zemlje na istočni i zapadni deo. Ono što u celoj ovoj stvari najviše uznemirava je da je Abdel Kadim Beladž, koji je predvodio napadom i zauzimanjem Gadafijevog kompleksa Bab al-Azizija, u stvari bivši pripadnik mudžahedina, koji su se u Avganistanu borili protiv Sovjetskog saveza. On je zatim bio glavni lider ilegalne Al-Kaide u Libiji, dok je Gadafi bio na vlasti. Dakle, mi stvarno ne znamo u kom pravcu će se kretati unutrašnji razvoj dogadjaja, u kontekstu ranijih nagoveštaja o infiltraciji al-Kaide u redove pobunjenika.”\nGlas Amerike: Kakve su šanse da Libija sačuva svoj teritorijalni integritet kao jedinstvena zemlja?\nDe Borgrov: “Sumnjam da će Libija ostati jedinstvena bez snažne političke ličnosti, neke vrste diktatora, kao i bez jake zapadne podrške. U protivnom zemlja bi mogla da se raspadne u brojne entitete, što bi još više destabilizovalo region i olakšalo prodor islamista. Jedna stvar koja ide u prilog Gadafiju je da je on uvek imao anti-islamističku poziciju, uprkos ostalim užasnim stvarima koje je počinio. On me je tokom jednog našeg susreta zamolio da prenesem Džimu Vulziju, tada, 1993. - direktoru Centralne obaveštajne agencije da je on isto toliko uznemiren aktivnostima islamskih ekstremista kao što je i sam Vulzi.”\nGlas Amerike: Britanija se zalaže za “politički sveobuhvatno rešenje” u Libiji, odnosno uključivanje i delova struktura Gadafijevog režima, da bi se izbegle greške počinjenje nakon invazije Iraka 2003. godine?\nDe Borgrov: “To je dobra ideja i zavisiće od toga kako bude sprovedena. Za sada se čini da mnogo toga nije isplanirano za period posle Gadafija. Ne verujem da će Libija u neposrednoj budućnosti biti transformisana u funkcionalnu demokratsku državu, pošto se to ne može nametnuti jednom društvu ako ono politički i socijalno nije spremno za takav preobražaj.”


Prošla godina je za zemlje regiona, kada je riječ o evropskim ali i atlantskim integracijama integracijama, bila uspješna. Sa druge strane, pod pritiskom migrantske krize, i Evropljani su shvatili da region jeste adresa partnera i dio rješenja.\nGodina je za Srbiju počela u znaku nastavka dijaloga sa Prištinom. Evropska strana je jasno naglasila: od toka dijaloga i primjene dogovorenog, zavisiće i odluka o početku pregovora sa Beogradom o prijemu u EU.\nU isto vrijeme, proljeća godine koja izmiče, Crna Gora je otvorila dva nova poglavlja o porezima i spoljnim poslovima, čime je otvoreno 18 od ukupno 35 poglavlja pregovora o prijemu u EU. Potom, u junu još dva nova poglavlja, čime se Crna Gora dokazala kao zemlja koja medju kandidatima najbrže i najuspješnije napreduje kroz pregovore...\n"Pregovori teku zajedno sa napretkom na polju vladavine zakona i povrdjujemo da je tu proteklih mjeseci učinjen ozbiljan napredak", rekao je evropski komesar za proširenje Johanes Han.\nNakon ljetnje pauze, pregovarači Beograda i Prištine su konačno uspjeli da se dogovore- sve utvrdjeno Briselskim sporazumom mora se i provesti u djelo.\nMigrantske plima, prebačena sa mediterana na kopneni put preko Balkana, pogodila je i region. Uspješno bavljenje izbjeglima, koji preko Srbije idu ka Uniji, prepoznato je, uz ukupne refrome zemlje, i u godišnjem izvještaju EK o napretku država Zapadnog Balkana u reformama i evropskim integracijama.\nSrbija preduzima krupne korake na evropskom putu što čini bližim otvaranje prvih poglavlja završnih pregovora o prijemu. Srbija je dovršila akcioni plan vladavine zakona, postigla sporazume sa Kosovom, te preduzela korake da osnaži veze na regionalnom nivou. Zemlja je na putu ambicioznih ekonomskih reformi, istovremeno, baveći se nezapamćenom plimom izbjeglica, pod nezabilježenim okolnostima. Sad treba graditi na postignutom - posebno kada je riječ o borbi protiv korupcije, pravosudju, slobodi govora, javnoj upravi i ekonomiji. Jednako važna je normalizacija odnosa sa Kosovom.\nO Crnoj Gori je rečeno da je ta zemlja načinila napredak u procesu pregovora o prijemu, uključujući otvaranje osam poglavlja pregovora. Ovo je bilo moguće zahvaljujući napretku u vladavini prava. Sa druge strane, rezultati u borbi protiv\nkorupcije i organizovanog kriminala ostaju ograničeni, upozorila je Komisija, koja je pozvala na puni dijalog vlasti i opoziciju, dijalog koji mora da se vodi unutar parlamenta.\nPočetkom decembra NATO ministri spoljnih poslova jednoglasno su odlučili da Crnoj Gori upute pozivnicu za završne pregovore o članstvu.\nOve riječi dobrodošlice Crnoj Gori, koje je uputio generalni sekretar NATO-a Jens Stoltenberg, došle su nakon što je ministarski NATO skup potvrdio da sa Podgoricom može da započne proces pridruženja.\n"Danas smo načinili jos jedan korak ka punoj integraciji Evrope i zajedničkoj odbrani pozivajući Crnu Goru da nam se priključi i praveći mjesto za nju unutar euro-atlantske zajednice, osiguravajući vrijednosti. Time smo i potvrdili i NATO politiku otvorenih vrata", naglasio je američki državni sekretar Džon Keri.\n"Vjerujem da je ova pozivnica veliko ohrabrenje svim zemljama koje žele da se pridruže NATO, da je posebno dobra vijest za zapadni Balkan jer još jedna od država, kao dio NATO, znači snažno pojačanje sigurnosti i stabilnosti cijelog regiona", naglasio je crnogorski ministar spoljnih poslova Igor Lukšić.\nNedugo potom, Srbija konačno otvara prva poglavlja pregovora sa EU, čime započinje novu fazu integracijskog procesa..\n"Premijer Vučić je zemlju doveo na veoma dobar put provodeći nepopularne reforme. Važno je da oni sada daju dopinos regionalnoj stabilnosti. Zato je pozitivno da se danas otvaraju poglavlja pregovora, što Austrija već mjesecima podržava", rekao je ministar spoljnih poslova te zemlje Sebastijan Kurc.\nBez sumnje,Srbiju sada čeka ozbilja i napora rad, godine intenzivnih pregovora sa EU, ukupno 35 pregovaračkih poglavlja medju kojima, sam dobrosusjedskih odnosa, Brisel posebnu pažnju poklanja i pitanju vladavine prava. U Evropskoj komisiji se nadaju da bi se ta poglavlja, 23 i 24, mogla otvoriti već u prvoj polovini 2016. Težak rad je i pred ostatkom regiona kojem bi naredna godina trebala da bude ozbiljan iskorak u reformama i približavanju evropskim standardima.


Turistička organizacija opštine Vlasenica - Festival pozorišta za mlade Republike Srpske\nFestival pozorišta za mlade Republike Srpske\nPOVRATAK MUZE TALIJE\nNakon dvadesetak godina Vlasenica će ponovo biti domaćin pozorišnim amaterima\nOd sljedeće srijede 15. oktobra Vlasenica će biti domaćin Festivalu pozorišta Republike Srpske, na kojem će pozorišni amateri izvesti 14 najboljih svojih ostvarenja postavljenih na scenu tokom ove i prošle godine.\nNa Festivalu pozorišta ''Vlasenica 2008'' će učestvovati pozorišta mladih i pozorišne grupe iz Istočnog Sarajeva, Zvornika, Višegrada, Kosovske Mitrovice, Brčkog, Banja Luke, Kozarske Dubice, Trebinja, Smedereva i Beograda, a u programu festivala, koji će trajati pet dana, će biti izvedene i 4 predstave za djecu.\nPokrovitelj pozorišnog festivala u Vlasenici su Ministarstvo za prosvjetu i kulturu i Ministarsvo za porodicu, omladinu i sport Vlade RS.\n-Pozorišni festival su podržali opština Vlasenica, hotel ''Panorama'', Centar za kulturu i Turistička organizacija opštine Vlasenica, a u njegovu organizaciju su se uključili Omladinski centar, Srednjoškolski centar ''Milorad Vlačić'' i Osnovna škola ''Vuk Karadžić'', tako da očekujem da će festival biti veoma dobro organizovan i posjećen od strane vlaseničke publike. Ovaj festival je tim značajniji za Vlasenicu jer se nakon dvadesetak godina pozorište ponovo vraća u sredinu koja je nekad bila jedan od centara pozorišnog amaterizma u BiH i imala veoma kvalitetno amatersko pozorište-rekao nam je Novica Bogdanović iz Asocijacije omladinskih pozorišta RS i predsjednik Organizacionog odbora ovogodišnjeg festivala u Vlasenici.


Srbija: EPS od uzdanice do kočnice privrednog rasta - Serbia Energy Serbia Energy Balkan I Energetika - Srbija: EPS od uzdanice do kočnice privrednog rasta\nSrbija: EPS od uzdanice do kočnice privrednog rasta\nProblemi u proizvodnji uglja i struje u EPS-u traju već tri godine pa je stoga izvesno da su oni posledica sistemskih slabosti, a ne nepovoljnih vremenskih prilika\nI dok niko od zvaničnika, pa ni iz EPS-a, nije želeo ni da potvrdi ni da demantuje ove navode, ali ni da objasni ko je odgovoran za to što se ovakva situacija ponavlja, zvanična statistika ide naruku Fiskalnom savetu. Podaci pokazuju da je industrijska proizvodnja u Srbiji pala u januaru 2019. u odnosu na prethodnu godinu za 5,5 odsto, i to najviše zbog loše proizvodnje električne energije. Posmatrano po sektorima, rudarstvo je u januaru palo za 11 procenata na godišnjem nivou.Upitan šta bi po njegovom mišljenju mogao biti razlog za ovakvo stanje u EPS-u, ekonomista Milojko Arsić, profesor na Ekonomskom fakultetu, za „Politiku” kaže da problemi u proizvodnji uglja i struje u EPS-u traju već tri godine, pa je stoga izvesno da su oni posledica sistemskih slabosti, a ne nepovoljnih vremenskih prilika.\n– Sa promenljivim vremenskih prilikama suočavaju se i drugi proizvođači električne energije, koji su dominantno oslonjeni na termo i hidroelektrane, ali njima zbog toga ne opada proizvodnja. Osnovni problem EPS-a je nekompetentan menadžment, koji nije sposoban da efikasno organizuje proizvodnju uglja i struje. Stoga je suštinsko društveno i političko pitanje zbog čega takav menadžment opstaje na čelu EPS-a – kaže Arsić.\nOdgovor na ovo pitanje je u karakteru aktuelnog režima, u kome je nečija lojalnost vladajućoj stranci važnija od njegove sposobnosti, stručnosti i poštenja. Drugim rečima, stanje u EPS-u predstavlja eklatantan primer u kome se daje prednost partijskim i drugim posebnim interesima u odnosu na interese društva, izričit je profesor.\nNa pitanje da li krivac može biti, kako se spekuliše, sve lošiji kvalitet uglja, odgovara da konkretni razlozi pada proizvodnje uglja i struje od sredine prošle godine nisu poznati, jer se problemi u EPS-u prikrivaju.\n– Prikrivanje problema u javnom preduzeću je sasvim neprimereno, jer je reč o preduzeću koje obavlja delatnost od opšteg interesa, a koje je uz to u vlasništvu države, odnosno u krajnjoj instanci u vlasništvu građana Srbije. Umesto prikrivanja, menadžment EPS-a, predstavnici Ministarstva energetike i vlade trebalo bi detaljno da upoznaju javnost sa problemima u ovom preduzeću, njihovim uzrocima i planovima za njihovo rešavanje. Javnost bi trebalo da zna šta se događa u „Kolubari” i TENT-u, jer je reč o najvažnijim proizvođačima uglja i struje u Srbiji, koji bi to trebalo da ostanu i u narednim decenijama – kaže Arsić.\nProizvodnja uglja i struje su važne delatnosti u privredi Srbije, pa njihov podbačaj, dodaje Arsić, utiče na slabije rezultate ukupne privrede. Procenjuje se da je pad u proizvodnji električne energije i uglja u prošloj godini oborio BDP za oko 0,25 odsto. Srbija je prošle godine ostvarila suficit u spoljnoj trgovini električnom energijom od oko 10 miliona evra, ali bi ti rezultati bili znatno bolji da u poslednja dva meseca nije uvezeno struje u vrednosti od oko 40 miliona evra.\nIzvor upućen u elektro-sektor, koji je insistirao na anonimnosti, kaže da godinama nismo otvorili nijedan novi rudnik, s obzirom na to da imamo značajnih otkrića litijuma kod Loznice („Jadar”) i zlata i bakra kod Bora. Nije tajna, kaže, da je u „Kolubari” ugalj iz godine u godinu sve slabijeg kvaliteta i da se glavni ugljeni sloj raslojava, odnosno ima sve više i veće međuslojeve peska i gline, kao i da ponire u dublje nivoe basena, u kojima ima prostora punih podzemnih voda, što znatno otežava i poskupljuje eksploataciju. Takođe, problem je i otvaranje planiranih kopova, koje je usporeno zbog eksproprijacije.\nU „Kostolcu” je, ističe isti izvor, nešto bolja situacija što se kvaliteta tiče, ali i tu ima problema zbog kojih se ne može znatnije povećati proizvodnja. Postoje i razmišljanja da se kostolački ugalj transportuje u obrenovačku termoelektranu kako bi se podigao kvalitet kolubarskog uglja. Sada pokušavaju da ga energetski „podignu” mazutom, ali postoji pitanje isplativosti. Uz remonte pojedinih blokova, sve to dovodi do manje proizvodnje električne energije.\nEPS ne treba da puni budžet\nNa pitanje da li je loša slika o EPS-u uvertira za ulazak privatnog kapitala kako bi se prodao po što nižoj ceni, Arsić kaže da država treba da oslobodi preduzeće od socijalnih i fiskalnih funkcija.\n– To znači da se cena struje postepeno povećava, kako bi se omogućio razvoj preduzeća, da se EPS oslobodi viška zaposlenih, kao i da preduzeće, koje ima velike potrebe za investicijama, prestane državi, koja ima suficit, da uplaćuje dividende u budžet – zaključuje on.


Predstavnici Agencije za bezbednost saobraćaja i lokalnog Saveta za bezbednost saobraćaja opštine Surčin, organizovali su 02. marta u Surčinu predavanje i obuku o pravilnoj upotrebi dečijih auto sedišta.\nU uvodnom delu tribine načelnik odeljenja za planiranje, prevenciju i edukaciju Agencije za bezbednost saobraćaja Duško Pešić prikazao je podatke o stradanju dece, upotrebi auto sedišta i pojasa kod dece, na teritoriji Srbije i opštine Surčin. Roditelji su imali priliku da na primerima uoče posledice nekorišćenja auto sedišta i pojasa. Marijana Jovanović iz Centra za promociju bezbednosti saobraćaja je na praktičnom primeru skrenula pažnju roditeljima kako da pravilno prevoze svoje dete, na šta treba posebno da obrate pažnju, kao i na posledice nepravilnog prevoženja deteta u vozilu. Na kraju predavanja, velikom broju roditelja odgovoreno je na pitanja oko procesa pravilnog postavljanja sigurnosnog sedišta u vozilu. Otklonjene su i nedoumice oko toga kako da se dete pravilno smesti u sedište.\nPredavanju je prisustvovalo više od 100 roditelja. Svi su dobili auto sedišta, koja je obezbedio Savet. Takođe, svi prisutni dobili su brošure sa informacijama o pravilnoj upotrebi dečijih sedišta. Predavanju su prisustvovali članovi Saveta za bezbednost saobraćaja i gradskog veća i na taj način dali na važnosti i značaju samog događaja. U saradnji lokalnog saveta za bezbednost saobraćaja i Agencije za bezbednost saobraćaja do polovine marta biće održana još dva ovakva predavanja, na kojima će više od 200 roditelja proći obuku i dobiti autosedišta.\nAgencija će i u buduće, nastaviti sa svojim preventivnim aktivnostima u cilju smanjenja stradanja svih kategorija učesnika u saobraćaju.


Da li će i 10. put zaredom savladati današnjeg rivala - Sportske novosti\nNaslovna Ostalo Hokej Da li će i 10. put zaredom savladati današnjeg rivala\nDa li će i 10. put zaredom savladati današnjeg rivala\nDanas će se u terminu od 19:30 u okviru nemačke elitne del1.lige sastati ekipe Nirnberga i Iserlohna. Nirnberg je na 9. mestu na tabeli sa 12 boda više usvojenih u odnosu na današnjeg rivala. Iserlohn ima najbolji prosek golova u ligi sa prosekom od 6.5 gola po meču.\nNirnberg je slavio na 9 poslednja međusobna meča. Ako mu to pođe za rukom i 10 put za redom njegovu pobedu 1 možemo naplatiti kvotom od @1.60. U 8 od 9 meča je pobeda bila uz 5 ili više golova na meču. Kvota na mix igru 1 i ug+4.5 iznosi @2.20 / MaxBet\nMeđusobni mečevi: NURNBERG – ISERLOHN\n04.11.18 DEL Nurnberg Iserlohn 7 : 1\n02.01.18 DEL Nurnberg Iserlohn 3 : 2\n10.09.17 DEL Nurnberg Iserlohn 4 : 1\n21.02.17 DEL Nurnberg Iserlohn 5 : 4\n28.10.16 DEL Nurnberg Iserlohn 3 : 0\n26.03.16 DEL Nurnberg Iserlohn 3 : 2\n22.03.16 DEL Nurnberg Iserlohn 7 : 1\n18.03.16 DEL Nurnberg Iserlohn 4 : 2\n22.12.15 DEL Nurnberg Iserlohn 9 : 3\nPrethodni tekstČelendžer Bangkok: Tipsarević u četvrtfinalu\nSledeći tekstPoeni igrača: Turk Telekom – Galatasaray


CIK BiH: Stranke iz budžeta prošle godine inkasirale više od 17 miliona KM | Tacno.net\nAutor 👤tačno.net 9.4.2014. u 12:21\nU periodu od 2004. do 2013. godine iz budžeta svih nivoa vlasti političkim subjektima su isplaćena sredstva u iznosu od 191.613.914,86 KM\nIz budžeta svih nivoa vlasti u Bosni i Hercegovini političkim strankama, koalicijama i nezavisnim kandidatima prošle godine isplaćena su sredstva u iznosu 17.282.069,47 KM, saznajemo u Centralnoj izbornoj komisiji BiH.\nUtvrđeno je to prema podacima koji su dostavljeni Službi za reviziju CIK BiH. Na zahtjev CIK BiH podatke su dostavili svi nivoi vlasti, osim devet općina: Živinice, Kiseljak, Ljubuški, Bileća, Bosansko Grahovo, Novi Grad (RS), Kneževo, Trnovo (RS) i Foča.\n„CIK BiH se u skladu sa svojim nadležnostima iz člana 14. stav (1) Zakona o finansiranju političkih stranaka, a u svrhu provođenja finansijske kontrole finansiranja političkih stranka, koja je propisana članom 10. ovog Zakona, obratio svim nivoima vlasti u BiH sa zahtjevom. Traženo je da dostave podatke o sredstvima koja su u periodu 1. januara do 31. decembra 2013. uplatili političkim subjektima (političkim strankama, koalicijama političkih stranaka i nezavisnim kandidatima) iz budžeta: opština, gradova, kantona, Brčko distrikta BiH, oba entiteta i državnog budžeta“, naglašeno je iz CIK-a BiH.\nNajviše sredstava iz entiteta\nOd ukupno isplaćenih 17.282.069,47 KM, najviše je dato iz općinskih budžeta – 5.492.157,57 KM ili 31,77 posto. Iz budžeta Federacije BiH isplaćeno je strankama 3.450.643,00 KM ili 19,96 posto ukupnog iznosa, iz budžeta deset kantona u Federaciji BiH 3.349.455,22 KM ili 19,38 posto, a iz budžeta Republike Srpske 3.100.000 KM ili 17,93 posto.\nPrema podacima CIK-a, iz budžeta institucija BiH političkim strankama isplaćeno je 571.590,10 KM ili 3,30 posto ukupnog iznosa, a još 374.407,67 KM ili 2,17 posto otišlo je sa tog nivoa za rad klubova stranaka i naroda u Parlamentarnoj skupštini BiH.\nProšle godine iz budžeta gradova za političke stranke izdvojeno je 748.614,91 KM ili 4,33 posto ukupnih budžetskih izdvajanja, a iz budžeta Brčko distrikta BiH političkim subjektima doznačen je iznos od 200.000 KM ili 1,16 posto.\nZa deset godina više od 190 miliona KM\nU periodu od 2004. do 2013. godine iz budžeta svih nivoa vlasti političkim subjektima su isplaćena sredstva u iznosu od 191.613.914,86 KM.\nUkoliko se uporede iznosi izdvojenih sredstva po godinama, počev od 2004, evidentan je trend porasta izdvajanja sve do 2008. godine. U 2009. godini zabilježen je pad izdvojenih sredstava od 16,61 posto u odnosu na 2008. godinu, dok su u 2010. budžetska izdvajanja političkim subjektima ponovo porasla za 12,66 posto u odnosu na 2009. godinu.\nNakon 2010. godine budžetska izdvajanja za političke subjekte opadaju i to: u 2011. godini za 10,31 posto, u 2012. godini 1,26 posto i u 2013. godini za 12,27 posto odnosu na prethodnu godinu.\nTagovi: budžetska sredstvafinanciranje stranaka


Mini-koncert za pećinačke prvake\nUčenici Studija za muzičku edukaciju i obrazovanje, koji preko 30 godina radi u okviru pećinačkog Kulturnog centra, priredili su 10. oktobra mini-koncert za prvake Osnovne škole „Slobodan Bajić Paja“ iz Pećinaca. Kako nam je rekla Branka Savić, muzički pedagog sa višedecenijskim iskustvom, polaznici Studija već nekoliko godina nastupaju u okviru Dečje nedelje i uvek se raduju javnim nastupima.\n„Oni se školuju za muzičke interpretatore i javni nastupi su im neophodni, jer na takvim nastupima pokazuju koliko mogu da se koncentrišu, isključe, i da muzičko delo iznesu upravo onako kako je kompozitor zamislio i zapisao. Napredak je vidljiv, a ove godine smo, specijalno za prvake pripremili program prilagođen njihovom uzrastu pod nazivom „Baš je lepo biti dete“. Naši učenici predstavili su se sa nekoliko solo tačaka na klaviru i kolažom horskih dečjih pesmica“ – rekla nam je Savić.\nKoncertu su prisustvovali i zamenik predsednika opštine Pećinci Zoran Vojkić, direktorka pećinačke osnovne škole Milijana Srdić i direktor Kulturnog centra Jovan Devrnja.\nVojkić je naglasio da pećinačka lokalna samouprava finansijski podržava rad Studija, sa željom da mladim talentima omogući da dobiju besplatno klasično muzičko obrazovanje, kakvo imaju njihovi vršnjaci u većim sredinama.\nJovan Devrnja je na kraju koncerta pohvalio nastup mladih muzičara i uputio zvaničan poziv Studiju da održi koncert u okviru Sajma kulture mladih na selu, manifetacije koju KC ove godine, od 8. novembra, drugi put organizuje pod pokroviteljstvom Opštine Pećinci i Ministarstva kulture i informisanja Republike Srbije.


GRADSKO ZELENILO: MARŠ EVROPO\nОбјавио Sinisa Mirovic у 08:29\nАнониман 08. јул 2011. 09:05\nSvaka cast za ovaj post.Sta reci osim da je srecan onaj ko je pobegao iz ove nedodjije.Kakvi smo mi takva nam je i opstinska vlast,bolje nismo zasluzili.Samo nastavi tako Sinisa.\nАнониман 08. јул 2011. 10:54\nŠta reći.Zauzeli busije,zajašili ovaj narod i misle da su bogovi.Da je ovo što pišeš tako ne treba biti građevinac ali treba zapaziti i prezentirati građanima da vide ko ih predstavlja i vodi u EU.Stvarno i smešno ižalosno.\nАнониман 08. јул 2011. 13:00\nna parkingu oni kamioni stoje godinama i cim neko pomene da ih skloni oni idu u opstinu.Politicari kao ljudi koji su plasljivi i nemaju stav (uvek im ga neko drugi stavi)useru se da se slucajno nezamere gradjanima i pristanu da ih nediraju.\nАнониман 09. јул 2011. 01:10\nVlasuljar objavio post dobrodoslicu Mikiju,ako su svi u Evropi vredni i strucni kao njih dvojica bezimo od Evrope.\nLjudi se plase evrope kad je takvi propagiraju.\nАнониман 09. јул 2011. 02:52\nA u koju vrstu pizde spada mali Joza kad se pogleda sa Bukova,pa on nigde iz ovog Negotina nije otisao.Zapad je za njega ne ostvareni san.Da nisi mislio da ce da ode na zapad da pokaze njegovu strucnost,znanje ili sta vec smatra da poseduje sa njegovim fakultetom zavrsenim za veliki odmor.Tesko nama ako nas u EU vodi mali Joza i Stankovic.\nАнониман 09. јул 2011. 03:32\nHaha drustvo ce bude kompletno ako im se pridruzi generalni sekretar,on izgleda najspremniji za EU.Prica da je konstruisao dizalicu za luku prahovo,a projektovao i kanal od toplane V.Vlahovic do njegovog stana pa mu Ilic u znak zahvalnosti dodelio kadrovski stan.Sve strucnjak do strucnjaka.\nSinisa Mirovic 10. јул 2011. 01:30\nJutos sretoh jednog elektro inzinjera koji radi u Kanadi pa evo sta on kaze.Radi 12-13 sati,do posla mu treba 1.5 sat, na poslu se rinta niko sa nikim neprica i kad izdjes jedva se dovuces kuci,a pritom ide svake nedelje u crkvu i tamo se jos vise nervira liturgija traje od 10-14, znaci dva sata srpska dva engleska verzija pa propoved 45 min ,za uskrs i bozic do 16 h.Pritom sa tacnama vazda kruze neki dobrotvorni prilozi za razne manastire itd pa prosto ti neprijatno da ne das.Zapadu, zapadu sta je zivot ovde ,dodjes kafica citanje novina ,kladionica,opet kafica,kladionica 11h oo vec je kasno pali kuci.Znas kad cemo u Evropu sine nikad.\nАнониман 10. јул 2011. 03:01\nPa sta ces u evropu,a kome ces da ostavis ovo sto jos ima da se ucari.Ma necemo mi tamo sve dok i jedna fabrika jos radi,pa kad sve unistimo onda ce nasi funkcioneri reci."E sad smo zreli za evropu." A do tada ce se EU sama rasturiti.\nSinisa Mirovic 10. јул 2011. 14:19\nAktuelan je vasar i niko nemoze da spava od buke, mogu misliti kako je onima blize tom delu grada kad se cuje i kod mene.Da li neko zna u opstini koliko je decibela dozvoljene buke i kako utice na malu decu kojih je najvise u tom zabavnom delu.To sto ljudi koji tamo rade zbog svog neznanja vec imaju ostecen sluh ne znaci da i svoj maloj deci koja idu na vasar ostete sluh.\nKoliko znam u Bg vec idu po kaficima i mere stepen buke ovde je to jos spansko selo i svakom kome se to pomene iz komunalne inspekcije glada vas sa cudjenjem.Kakvih ljudi ima buka mu smeta verovatno misle.\nSinisa Mirovic 10. јул 2011. 23:22\nMoram postaviti jedno obavestenje jer se duzebriznici koji citaju ove postove iz komunala nasekirase zasto sedim do 04h ujutru i pisem i da ce ukoliko vide da u vreme radnog vremena pisem odbiti mi od plate.De bili ili gde nedili morate znati da sat na mom kompijuteru nije podesen i zato prikazuje nenormalno vreme.Kazem nenormalno zato sto mi nepada napamet da sedim nocu i pisem postove ili komentare.\nAli posto i to neko prati sad cu mu reci:zadnjih 20 god ja radim subotom i nedeljom u cvecari i nikad do sada nisam pisao prekovremeni rad ,cak sam i deo odmora poklanjao firmi tako da se ne sekiraju ja za vreme radnog vremena ne obitavam po kafanama,kladionicama i kod kuce.\nMene nije skolovo komunal niti sam se zaposlio preko veze ili politicki vec na oglas koji je objavljen u Politici.\nU gradovima gde sede pametni ljudi isti pozivaju gradjane da im putem mejla ili mobilnog salju sliku ili tekst problema kako bi im izasli u susret brze,dok kod nas ako objavite nesto smatra se da to utice na reiting i da je usmereno protiv nekog.Pa i ako je usmereno to je uradjeno sa namerom i cinjenicama .Znaci de bili i gde nebili morate raditi ne baviti se stvarima kojima se bave dokone babe po selima.


Početna/BIZNIS/Podrška LGBT pravima je podrška pravima svih ljudi\nSana Life 15. septembra 2020.\tBIZNIS, KATEDRA, ZANIMLJIVOSTI Ostavite komentar\nIako se događaji ove godine, usled pandemije COVID-19, dešavaju online, ambasador Fabrici je istakao da je veoma važno podržavati LGBT prava, i to ne samo tokom Prajda već tokom cele godine.\nOve godine se navršava i 10 godina od održavanja prve Nedelje ponosa u Srbiji. Tim povodom, Fabrici se osvrnuo i na ono što je urađeno na polju zaštite i unapređenja prava LGBTI zajednice u tom periodu.\n“Srbija je učinila nekoliko koraka u pravom smeru kada je reč o poštovanju prava LGBTI osoba, ali ostaje još mnogo toga da se uradi. Strategija za borbu protiv diskriminacije još uvek nedostaje, napadi na LGBTI osobe i dalje se događaju, ponekad bez odgovarajuće istrage, a u nekim slučajevima čak i bez ikakvog postupanja, što je neprihvatljivo,” nagrasio je Fabrici.\nOznakeAmbasador centar info LGBT prava\nPrethodni Najbolje sa “Kanskog festivala” – Izložba filmskih plakata u Galeriji NKC\nSledeći Otvoren šaht Nindža kornjačama otežava život – Niški gerilci ponovo nastupaju


ZAVRŠEN PRVI DAN VIKENDA SUNČANIH AVANTURA\nNa platou ispred i unutar Rajićeva Šoping centra u Beogradu juče poslepodne održan je prvi dan “Vikenda sunčanih avantura”. Događaj, koji je organizovan u okviru kampanje “Zaštita za sve” sa ciljem informisanja dece i roditelja o merama zaštite od sunca, nastavlja se danas nizom edukativnih i zabavnih aktivnosti za decu i roditelje od 15 do 19 časova. U takmičenju na temu zaštite od sunca učestvovale su tri osnovne škole iz Beograda: „Franc Prešern” iz Rakovice, “Majka Jugovića” iz Zemuna i “Skadarlija” sa Opštine Stari grad. Na osnovu znanja o odgovornom ponašanju na suncu prvo mesto i nagradu – VR set, prvog dana takmičenja osvojila je Osnovna škola “Franc Prešern”.\nNadmetanje škola je podrazumevalo niz igara na terenu specijalno uređenom za tu priliku i takmičenje u igranju edukativne online igrice „Sunčane avanture” na velikim ekranima. U ovim aktivnostima, pored timova unapred prijavljenih škola, učestvovala su i deca koja su se prijavila u toku događaja. Za sve učesnike takmičenja obezbeđeni su pokloni na temu zaštite od sunca.\n„Vikend sunčanih avantura” se organizuje u okviru kampanja „Zaštita za sve” sa ciljem edukacije dece, roditelja i prosvetnih radnika o važnosti odgovornog ponašanja na suncu. Kampanju sprovode Eucerin Srbija i Fond B92, uz podršku Ministarstva zdravlja i Ministarstva prosvete, nauke i tehnološkog razvoja Republike Srbije od 2018.godine.\nTokom oba dana „Vikenda sunčanih avantura” deca imaju priliku da se druže sa poznatim glumcem i voditeljem emisije za decu „Plava ptica” Osmanom Ahmetom i Cerijem, glavnim junakom igrice “Sunčane avanture”. Takođe, roditelji imaju priliku da u besplatnom dermatološkom savetovalištu razgovoraju s lekarima specijalistima dermatovenerologije i saznaju sve informacije o važnosti i načinima zaštite dečje kože od sunca.\nSvi učesnici takmičenja i posetioci savetovališta kao poklon dobijaju knjigu „Deca i Sunce”. Autor ove knjige u stihovima je prim. dr Milan Bjekić, dermatolog, a ilustrovao je poznati umetnik Dobrosav Bob Živković.\n“Kao posledica kumulativnog efekta nezaštićenog izlaganja suncu u detinjstvu mogu nastati ozbiljne dugoročne posledice koje se najčešće javljaju u kasnijim godinama života. Zato su aktivnosti naše kampanje usmerene na informisanje i proširivanje znanja roditelja, prosvetnih radnika i dece o važnosti i merama zaštite dece od sunca. Trudili smo se da edukaciju prilagodimo deci, zato smo osmislili takmičenja poput ovog danas, u kojem nagrade osvajaju znanjem o zaštiti od sunca, a istovremeno se zabavljaju. Na isti način je u okviru kampanje osmišljena i online igrica „Sunčane avanture”, koja je već postala veoma popularna među decom, a koju odobravaju i roditelji jer ima edukativni karakter,” objasnila je Nada Miletić Nevajda iz Eucerin Srbija.\n“U okviru kampanje “Zaštita za sve” organizovali smo i edukacije o odgovornom ponašanju na suncu koje je prošlo više od 1000 učitelja širom Srbije. Takođe, 6 najvećih škola u Srbiji dobilo je UV indikatore, a još 40 škola u preko 30 gradova širom Srbije osvojilo je donaciju ovih specijalnih merača UV indeksa učešćem na konkursu “Dva lica sunca”. U školama koje učestvuju u takmičenju tokom ovog vikenda takođe će biti postavljeni UV indikatori,“ rekao je predsednik Upravnog odbora Fonda B92, Veran Matić.\nDrugog dana „Vikenda sunčanih avantura“ u takmičenju će učestvovati timovi osnovnih škola „Laza Kostić” iz Novog Beograda, “Despot Stefan Lazarević” sa Zvezdare i “Sveti Sava” sa Vračara. U takmičenju će, kao i prvog dana događaja, moći da učestvuju i deca koja se prijave tokom događaja. Pobednička škola drugog dana će takođe osvojiti VR set, a sve škole učesnice takmičenja dobijaju i ček na 40.000 dinara za nabavku opreme koja im je potrebna.


Srbija formira Radnu grupu za analizu smrtnih slučajeva od kovida 19 - Radio Forum - Programm - COSMO - Radio - WDR\nSrbija formira Radnu grupu za analizu smrtnih slučajeva od kovida 19\nSrbija se sprema da 21.juna proglasi kraj epidemije. Do sada je od kovida 19 po zvaničnim podacima preminulo preko 6.800 ljudi, ali se već duže veruje da je taj broj mnogo veći. Ministarstvo zdravlja najavilo je da formira radnu grupu koja će utvrditi činjenično stanje.\nZvanična statistika u Srbiji kaže da je od marta prošle godine od posledica zaraze koronavirusom preminulo 6.811 pacijenata, dok ona nezvanična koju iznose pojedina lekarska udruženja i novinarske istraživačke mreže govore da je taj broj daleko veći. Navode novinara i pojedinih lekara poput onih okupljenih u udruženju “Ujedinjeni protiv kovida” predstavnici vlasti i Kriznog štaba za suzbijanje epidemije su više puta demantovali, tvrdeći da ništa ne kriju. Novinare i lekare koje su iznosili tvrdnje da se podaci fingiraju onako kako vlasti odgovara u datom trenutku su diskreditovali u prorežimskim tablodima i pozivali ih da prestanu da šire paniku i da iznose laži.\nRadna grupa za analizu smrtnih slučajeva od kovida 19\n03:11 Min.. Verfügbar bis 26.05.2022.\nPojedini članovi Kriznog štaba prihvataju da zvanična evidencija nije precizna, da je dolazilo do grešaka, ali odbacuju mogućnost da su brojevi štelovani iz političkih ili drugih razloga. Ministar zdravlja Zlatibor Lončar sada podseća da je obećao da će svi podaci biti istraženi, da će biti urađena revizija lekarskih izveštaja. Kaže da je sada pravi trenutak za to zbog čega se formira Radna grupa za analizu svih smrtnih slučajeva koji se mogu povezati sa kovidom.\n"Rekli smo da ćemo, kada se stvore uslovi, oformiti tim koji će se baviti analizom smrtnih slučajeva od kovida 19. Jedini način da se pouzdano zna da li je neko preminuo od korone je obdukcija, ali ona nije smela da se radi zbog preporuke ZSO i neće se ni sada raditi", objasnio je Lončar. "U toj analizi biće obuhvaćeni i ljudi koji su umrli, a nisu bili u bolnici. Analiziraćemo potvrde o smrti, pa će se videti da li je iz porodice umrlog neko bio u dodiru sa kovidom", naglasio je Lončar i dodao da u potvrdi o smrti piše sve. Kaže da će se uzimati sve u obzir i da se ništa neće kriti. "Želimo da izađemo sa podacima transparentno. Hoćemo da vidimo tačno šta se dešavalo", naglasio je Lončar.\nRadnu grupu treba da čine odgovorni, a ne podobni\nInfektolog profesor medicinskog fakulteta Dragan Delić kaže da članovi te radne grupe treba da budu ljudi od struke i autoriteta i naglašava da ne treba birati podobne, nego odgovorne. Kako je rekao za televiziju N1, smatra da nismo zakasnili sa formiranjem radne grupe, ali da bi voleo da je ona osnovana ranije. “Pozdravljam odluku ali nije blagovremena“, kaže Delić. Na pitanje kako će ta grupa raditi, Delić kaže da to zavisi od javnosti i medija.\nSrbija nije jedina zemlja gde se vrši revizija evidencije preminulih od kovida, mnogi su to radili više puta tokom pandemije. ali je ipak na vrhu neslavnih lista koje pokazuju stepen nepoverenja građana u zvanične podatke. Nepoverenje u brojke povuklo je za sobom i nepoverenje u Krizni štab koji te podatke iznosi, ali koji donosi mere za suzbijanje epidemije. Tako je značajan broj građana odbijao da te mere poštuje, a sada taj stepen nepoverenja se prenosi na odnos prema vakcinaciji. Neretko se čuje da građani ništa ne veruju Kriznom štabu i vlastima, jer ne iznose tačne podatke o umrlima i zaraženima, pa im zato i ne veruju da je vakcina efikasna i da nije štetna. Najavljeno je da će pomenuta radna grupa raditi nekoliko nedelja pre nego što javnosti saopšti podatke do kojih je došla u vezi sa smrtnim ishodima tokom pandemije, od čega bi mogao da zavisi dalji stepen opšteg poverenja u institucije i Krizni štab u vezi sa borbom protiv koronavirusa.\nStand: 26.05.2021, 17:48


Razvojni tim JUOŠ "Miladije" je uz pomoć menadžmenta škole uspio vrlo uspješno realizovati još jednu aktivnost u našoj školi.\nKao rezultat dugogodišnje saradnje JUOŠ "Miladije" i Udruženje građana oštećenog vida Tuzla, u petak 07.10.2016. godine organizovali su obilježavanje "Dječije nedjelje" prigodnim kulturno-zabavnim programom. U realizaciji navedene aktivosti učešće su uzeli i učenici OŠ "Simin Han", OŠ "Husino", "Koraci nade", učenici Zavoda za odgoj i obrazovanje osoba sa smetnjama u psihičkom i tjelesnom razvoju kao i učenici Centra za obrazovanja vaspitanje i rehabilitaciju slušanja i govora iz Miladija.\nUčenici, roditelji i gosti su uživali u programu koji je pripremljen za ovu priliku u slogan koji je bio vodilja glasio je "DJECA SU UKRAS SVIJETA".\nPosebnu zahvalnost dugujemo nastavnicima i učiteljima naše škole: Begović Robini, Selimović Aleksandri, Smajić Edini, Selimović Jasminu koji već godinama ostvaruju saradnju sa gore navedenim udruženjima ali i svim ostalim nastavnicima koji su dali učešće u organizaciji priredbe.\nKao gost na priredbi pojavila se predstavnica Ministarstva sa rad i socijanu politiku TK Suada Selimović, predstavnici udruženja MIOS i dr. Nakon priredbe učenici su imali zajedničko druženje ispunivši cilj aktivnosti a to je unapređenje integracije učenika sa i bez invaliditeta.\nNOVINARSKO-MEDIJSKA SEKCIJA JUOŠ "MILADIJE"


B92\t23.07.2019 10:46\nOvo pokazuju podaci jedne istraživačke kompanije objavljeni u trenutku kada trgovinski rat između dve najveće ekonomije i dalje traje.\nU međuvremenu, američke SDI u Kini opale su samo blago i to na 13 milijardi dolara u 2018. godini sa 14 milijardi dolara godinu ranije, prenosi Raša tudej.\n"Činjenica da su SDI tako oštro pale je zapravo odraz pogoršanja ekonomskih odnosa između SAD i Kine. SAD ne veruju Kinezima, a Kina ne veruje SAD", rekao je za "NJujork tajms" Esvar Prasad, bivši šef odeljenja Međunarodnog monetarnog fonda u Kini.\n"Obim pada je prilično upečatljiv, što ukazuje na manje poverenje u posedovanje imovine u SAD", ocenio je Lorens Jun, glavni ekonomista iz te Asocijacije.\nSAD i Kina su se dogovorile da neće uvoditi nove tarife nakon razgovora lidera dve zemlje na marginama samita G20 prošlog meseca.


Šminkerka – Luj Viton: večiti luksuz kože\nPočetna // Moda // Luj Viton: večiti luksuz kože\n11. Mar. 2014. // Autor: Jelena Stefanović // Moda, Odeća, Shopping, Trendovi // No Comment\nKad treba da počne revija “Luj Viton“, svi pomalo zadržavaju dah… u carstvu kože i antilopa i vi ćete pronaći svoj omiljeni mantil za ovu sezonu!\nLinija treba da bude u obliku slova “A”, a dužina negde oko sredine butina. Tako mantil za ovu godinu vidi kompanija “Luj Viton” čiju smo reviju videli na samom kraju Pariske nedelje mode 5. marta 2014. godine.\nU čitavoj kolekciji oseća se pomalo atmosfera šezdesetih godina prošlog veka, a akcenat je bio na suknjama od vune i gužvane kože i zanimljivim haljinama. Naravno, ljubitelji čuvenog “Luj Viton” odela nisu ostali uskraćeni – za ovu godinu, pantalone su visokog struka, a sako ukrojen i dopunjen zanimljivim delovima od kože.\nOznake: 2014, cipele, jakne, koža, luj viton, proleće\nTrendovi u šminkanju: Narandžasta je boja ovog proleća\nAko bismo morali da odaberemo jednu boju koja će trijumfovati ove sezone, to bi bez dileme bila narandžasta… Nijanse...


Guverner Mehmeti primio podršku MMF-a | Banka Qendrore e Republikës së Kosovës\nGuverner Mehmeti primio podršku MMF-a\nU okviru prolećnih sastanaka Svetske banke i Međunarodnog monetarnog fonda koji se održavaju u Vašingtonu, Guverner Centralne banke Republike Kosovo, G. Fehmi Mehmeti, sastao se sa Zamenikom generalnog direktora MMF-a, G. Tao Zhang, sa kojim je razgovarao o nedavnim makroekonomskim kretanjima na Kosovu, sa posebnim naglaskom na održivost finansijskog sektora i naprednih razvoja u ovom sektoru.\nGuverner Mehmeti izrazio je zahvalnost Međunarodnom monetarnom fondu na njihovoj kontinuiranoj podršci Kosovu, u ovom slučaju CBK-u, dok je Zamenik generalnog direktora MMF-a G. Zhang obećao dalju podršku CBK-u u budućnosti.\nGuverner Mehmeti se takođe sastao sa Direktorom Evropskog odeljenja MMF-a, G. Poul Thomsen, sa kojim je razgovarao o nedavnim makroekonomskim kretanjima, razvoju finansijskog sistema, kao i o strateškim i razvojnim izazovima i ciljevima, uključujući saradnju Kosova sa MMF-om.\nDok je glavna tema razgovora između guvernera Mehmeti i Paul Mathieu, iz Odeljenja za monetarna i kapitalna tržišta MMF-a, bila tehnička pomoć koja se daje CBK-u, očekuje se da će ovog meseca početi implementacija Pregleda stabilnosti finansijskog sistema – FSSR.\nGuverner Mehmeti je takođe održao sastanak sa Misijom MMF-a na Kosovu i našim direktorom u MMF-u, Raci Kaya.


Uručenje Politikine nagrada Jerneju Lorenciju 27. novembra |\nUručenje Politikine nagrada Jerneju Lorenciju 27. novembra\nPolitikina nagrada za najbolju režiju na 49. Bitefu biće uručena 27. novembra Jerneju Lorenciju za predstavu „Ilijada”, rađenu u koprodukciji Slovenskog narodnog gledališča (Ljubljana), Mestnog gledališča ljubljanskog i Cankarjevog doma. Nagrada se sastoji iz diplome i umetničkog dela mladog slikara Tadije Janičića. Žiri u sastavu Dejan Mijač (predsednik), Tanja Mandić Rigonat, Vesna Roganović, Borka Golubović Trebješanin i Ana Tasić, jednoglasno je odlučio da se ovogodišnja 38. Politikina nagrada za najbolju režiju na Bitefu dodeli Lorenciju, kome će priznanje biti uručeno u prostorijama lista „Politika” u 13 sati.\nU obrazloženju je navedeno da Lorenci, u scenskom tumačenju „Ilijade”, raskošno otkriva mogućnosti dramskog tumačenja epike, scenskog podizanja naracije na visoki poetsko-dramski nivo. „Homerov junački spev koji raspliće događaje u trojanskom ratu, slika svet ljudi i bogova, pripoveda o herojstvu i stradanju, Lorenci je na scenu postavio u svom raskošno prepoznatljivom stilu bogate, začudne poetičnosti, spoja brutalnosti i suptilnosti, uplitanja fizičke sirovosti i bestežinske osećajnosti”, ocenio je žiri.\nŽiri je primetio da Homerov poetski jezik Lorenci prevodi i u sferu muzike koja se uživo stvara na sceni, u spoju solističkog i horskog pevanja, jednoličnih, tupih udarca u mikrofone, kao i tonova proizvedenih na harfi.\n„Muzika je ravnopravan partner epsko-dramskoj igri koja u Lorencijevom čitanju u drugom delu predstave u totalu dostiže izvanredne umetničke domete, otelotvorujući ideju o prolaznosti života, iluzijama o besmrtnosti i moći”, stoji u obrazloženju.


Obeležavanje - Blic Online\nZnačajna za DVA BRATSKA NARODA: Posebno osvetljenje na kuli Nebojša povodom Dana nezavisnosti Grčke\nGrad Beograd učestvovaće u činu obeležavanja Dana nezavisnosti Grčke, koji ove godine slavi svoj jubilej, a u cilju negovanja kulture sećanja i tradicionalnih bilateralnih odnosa Republike Srbije i Grčke.\nDan Republike Srpske, 9. januar, obeležićemo svečanom akademijom, ali neće biti zvanica, rekla je Željka Cvijanović, predsednica Republike Srpske, gostujući na Radiju Republike Srpske.\n"SRPSKA I SRBIJA SLAVE JEDINSTVO SRSKOG NARODA" Dodik: 15. septembar nije novi praznik, taj dan nije slučajno odabran\nSrpski član Predsedništva BiH Milorad Dodik istakao je da na današnji praznik - Dan srpskog jedinstva, slobode i nacionalne zastave, Republika Srpska i Republika Srbija slave jedinstvo srpskog naroda koji je ne samo svojim ratnim zaslugama, već i svojim naučnicima, umetnicima ili sportistima dao doprinos razvoju čovečanstva.\nU Beogradu će večeras, baš kao i sinoć, povodom obeležavanja 40. godišnjice od osnivanja pokreta "Solidarnost", u bojama poljske zastave bili osvetljeni Brankov most, Most na Adi, fontana na Slaviji i Palata "Albanija".\nObeležavanje Tuzlanske kolone, ali bez prisustva građana\nRepublički štab za vanredne situacije doneo je Zaključak o prestanku primene zaključaka, kojim se van snage stavljaju Zaključak o ustupanju prostorija osnovnih i srednjih škola i đačkih domova od 26. marta i Zaključak o obaveznoj policijskoj pratnji lica koja ulaze u RS od 31. marta.\nEvropska unija danas obeležava Dan Evrope, a ceremoniji tim podom u Botaničkoj bašti prisustvovali su šef delegacije EU u Srbiji Sem Fabrici, premijerka Srbije Ana Brnabić, kao i ministri Ivica Dačić i Jadranka Joksimović.\nRepublički štab za vanredne situacije doneo je danas, na 24. sednici koja je održana posredstvom video linka, Zaključak o dozvoli kretanja od mesta prebivališta do Donje Gradine.\nKošarac: Republici Srpskoj niko ne može nametati praznike\nPredsedavajući Kluba poslanika SNSD u Predstavničkom domu parlamenta BiH ocenio je kao tendencioznu izjavu člana Predsedništva BiH Šefika Džaferovića o 25. novembru i poručio da Republici Srpskoj niko ne može nametati praznike.\nGODIŠNJICA USTAŠKOG ZLOČINA Dodik: Garavice su strašno mesto stradanja 12.000 Srba\nSrpski član Predsedništva BiH Milorad Dodik poručio je da su Garavice kod Bihaća strašno mesto srpskog stradanja u Drugom svetskom ratu koje nikada ne sme biti zaboravljeno.\nPOLITIČKI VRH U TESLIĆU "Banja Vrućica pozitivan primer privatizacije"\nPredsednik Republike Srpske Željka Cvijanović rekla je da Zdravstveno-turistički centar "Banja Vrućica", koji beleži pozitivne rezultate, zapošljava 400 ljudi, redovno izvršava obaveze prema radnicima i državi, predstavlja pozitivan primer privatizacije i treba ga unapređivati.


Srna 25.05.2020 08:30\nBANJALUKA - U Republici Srpskoj i Federaciji BiH /FBiH/ saobraćaj se odvija nesmetano i umjerenog je intenziteta, u gradskim centrima pojačan, saopšteno je iz Auto-moto saveza Srpske.\nDržavljani BiH koji ulaze u Republiku Srpsku, BiH više ne podliježu mjeri izolacije u kućnoj sredini, niti su obavezni da imaju negativan PCR test.\nU toku je i rekonstrukcija dionice magistralnog puta Čatrnja-Gradiška, zbog čega se saobraćaj odvija naizmjenično, jednom trakom.\nU toku je i izgradnja MHE Krupac na rijeci Željeznici, zbog čega se saobraćaj na dionici magistralnog puta Krupac-Bogatići, na području opština Istočna Ilidža i Trnovo odvija naizmjenično, jednom trakom, uz semafore.\nNa regionalnom putu Crna Rijeka-Bjelajce saobraćaj se, svaki dan osim nedjelje, obustavlja od 8.00 do 16.00 časova. Izvan vremena obustave, saobraćaj se odvija naizmjenično, jednom trakom, uz regulaciju svjetlosnom signalizacijom.\nNa dijelu regionalnog puta Ugljevik-Glavičice u rejonu Starog Ugljevika zbog aktiviranog klizišta odvijanje saobraćaja je usporeno, naizmjenično, kao i na regionalnom putu Priboj-Lopare, u naseljenom mjestu Priboj, preko mosta na Labuđanskoj rijeci, zbog oštećenja mosta.\nNa području FBiH do ponoći je zabranjen prevoz eksplozivnih materija, povodom vjerskog praznika.\nNa magistralnom putu Srebrenik-Orašje obustavljen je saobraćaj kroz tunel Ormanica. Sva vozila iz pravca Tuzle i Srebrenika preusmjerena su obilaznicom u neposrednoj blizini tunela, a iz pravca Orašja i Gradačca na alternativni pravac-raskrsnica Ormanica-raskrsnica Vučkovci-Srnice-Bukva-regionalni put prema Srebreniku). Putnička vozila mogu koristiti i saobraćajnicu Srnice Donje-Špionica.


Ekonomija - datum: 2018-12-23 INES MRDOVIĆ SAOPŠTILA DA SE VLASNIKU VEKTRE „JAKIĆ“ OMOGUĆAVA DA ŠTETI DRŽAVNOM BUDŽETU I KRŠI ZAKONE\nInes Mrdović Hitno da se naplate dugovi Brkovića\nKoordinatorka programa za javne finansije MANS-a Ines Mrdović kazala je da bi nadležni organi morali najhitnije da naplate dugovanja kompanije Vektra „Jakić“ za poreze i koncesije, umjesto što se njenom kontroverznom vlasniku Draganu Brkoviću omogućava da bez ikakve odgovornosti na štetu državnog budžeta krši zakone Crne Gore.\n– Kada se ima u vidu da javne finansije zemlje tonu sve dublje, a da se Vlada enormno zadužuje kako bi servisirala svoje redovne obaveze, veoma je zabrinjavajuće da Poreska uprava još ništa ne preduzima kako bi naplatila dug pljevaljske kompanije od blizu deset miliona. Štaviše, vlasniku Vektre „Jakić“ omogućava se da u najvišem zakonodavnom domu govori o koncesionom ugovoru i razlozima zbog kojih ne plaća obaveze državi, te da demonstrira drskost privilegovanog biznismena, kojem se godinama „gleda kroz prste” – kazala je Mrdović.\nDodala je da je upravo tome juče svjedočila kompletna crnogorska javnost kada je u Skupštini Crne Gore, na posebnoj sjednici odbora za ekonomiju i poljoprivredu, uopšte i razgovarano o smanjenju dugova pljevaljske kompanije, čime je pokazana slabost državnih institucija.\n– Ovo naročito kada se ima u vidu da vlasnik Vektre „Jakić“ ne poštuje koncesioni ugovor o eksploataciji šuma, da su se odavno stekli uslovi za njegov raskid i da kroz neplaćanje poreza i koncesione naknade direktno šteti budžet. Šumsko bogatstvo je bogatstvo svih građana i koncesiona naknada za njegovo korišćenje bi morala biti u znatno većem iznosu nego što je to sada slučaj. Naime, koncesiona politika u zemlji odavno je zrela za ozbiljno redefinisanje, budući da od koncesija država prihoduje mrvice – rekla je Mrdović.\nIstakla je da je slučaj Vektre „Jakić“ jedan je od primjera takve porazne politike „u kojoj je privilegovani biznismen za sitni novac došao do vrijedne kompanije i sa kojim je istovremeno potpisan ugovor o koncesiji na neopravdano dug rok od čak 30 godina“.\n– On ne samo da nije poštovao ugovor, već je firmu gurnuo u ogromne gubitke, pa su na kraju 2017. oni iznosili nestvarnih 44 miliona eura. Ali sve to nije smetalo Vladi da ga u međuvremenu podrži sa kreditom iz Abu Dabi fonda, za čije vraćanje upravo ona garantuje, pa bi ceh tih odluka mogao doći na naplatu kod svih poreskih obveznika. Na kraju, treba ukazati da slučaj Vektre „Jakić“ pokazuje i da ima dovoljno elemenata da se u njega najhitnije uključi državno tužilaštvo, kako bi ispitalo ukupno poslovanje pljevaljske kompanije i njen izvoz drvne građe, kao i kršenje ugovornih odredbi i ostalih obaveza – saopštila je Mrdović. Vl.O.\nBojović: Napravljena neprocjenjiva šteta\nČlan Predsjedništva Demokratske narodne partije (DNP) Vladislav Bojović kazao je da je dozvoljenim protivpravnim poslovanjem kompanije Vektra „Jakić“ napravljena neprocjenjiva šteta koja može da bude još veća ako se nešto konkretno ne preduzme u najskorijem roku.\n– Svjedoci smo da je najveći koncesionar već godinama sjekao samo najzdraviju šumu, u najboljem prirastu, dok su se oboljela i osušena stabla uprkos zakonskoj i ugovornoj obavezi zaobilazila, zbog čega se, poslednjih godina, ubrzano suše i propadaju i oni najzdraviji i najkvalitetniji šumski kompleksi – saopštio je juče Bojović.\nDodao je da je pitanje koliko će zdrave šume uopšte i biti u pljevaljskoj opštini ako se dozvoli Vektri da zadrži koncesije do isteka ugovornog perioda od 30 godina i ako se odgovorni za tu situaciju ne privedu pravdi.\nBojović se osvrnuo i na konsultativno saslušanje koje je u petak održano u parlamentu na zajedničkoj sjednici skupštinskih odbora za ekonomiju i poljoprivredu na temu primjene ugovora o koncesiji zaključenog na 30 godina između Vlade i Vektre „Jakić“, a na zahtjev vlasnika kompanije Dragana Brkovića.


Pod pokroviteljstvom Ministarstva omladine i sporta i Saveza za rekreaciju i fitnes Srbije, u Beogradu će, od 12. do 14. oktobrara 2018. godine, biti održan najveći regionalni sajam fitnesa, wellnessa i zdravlja – BELFIS.\nSajam BELFIS ima ambiciju da postane najveći fitnes događaj u regionu, sa mnoštvom velikih brendova i brojnim sportistima i profesionalcima iz oblasti fitnesa koji su ugovorili ekskluzivne nastupe. Očekuje se dolazak 10.000 posetilaca iz zemlje i regiona.\nGlavna tema sajma su fitnes, zdravlje i wellness i dostupna je svima - amaterima, kao i profesionalcima. Tokom tri sajamska dana, svi posetioci imaće priliku da se upoznaju sa svakim segmentom rekreacije i fitnesa – opremom, spravama i rekvizitima, suplementacijom, programima, edukacijom, inostranim srodnim organizacijama. Više od 60 aktivacija uživo na tri bine, kao i prezentacije vezane za fitnes, wellness, mešovite borilačke veštine, aktivnosti za decu, bodibilding, ali i VIII Evropski fitness kongres, seminari i predavanja vrhunskih stručnjaka biće dostupni tokom trajanja sajma.